ועדת העלייה, הקליטה והתפוצות, כנסת 25, פרוטוקול מספר 111, 2023-12-04 00:00

עודד פורר: בוקר טוב לכולם

עודד פורר:  אני מתכבד לפתוח את ישיבת ועדת העלייה, הקליטה והתפוצות

עודד פורר:  היום ה-4 בדצמבר 2023, כ"א בכסלו תשפ"ד

עודד פורר:  הנושא הוא התמודדות העסקים של עולים חדשים במלחמת "חרבות ברזל"

עודד פורר:  הבוקר הזה נפתח עם בשורה על שלושה חיילים שנפלו בקרב: רס"ם במיל' נריה שאער, בן 36, מיבנה; רס"ל במיל' בן זוסמן, בן 22, מירושלים; וסמל בנימין יהושע נידהם, בן 19, מזכרון יעקב

עודד פורר:  הם נפלו אתמול בקרב בצפון רצועת עזה

עודד פורר:  יהי זכרם ברוך

עודד פורר:  אנחנו, לצערי, ממשיכים לנהל את ישיבות הכנסת בצל המלחמה, וגם בצל החטופים שעדיין נמצאים ברצועת עזה

עודד פורר:  אנחנו כולנו שמחנו להוריד מהקיר פה את חלק מהתמונות של החטופים שחזרו, אבל עדיין הקיר מלא והלב ריק בגלל כל אלה שעדיין נמצאים שם, ואנחנו לא יודעים עליהם, ולא נתנו ל"צלב האדום" לבקר אותם כפי שהבטיחו, ולא נתנו ל"צלב האדום" להעביר תרופות למי שצריך

עודד פורר:  ואני מאחל שבמהרה נראה אותם חוזרים חזרה

עודד פורר:  לפני שנפתח את הדיון, נמצאים איתו משפחות החטופים

עודד פורר:  אסתר ואודי, בבקשה

אסתר בוכשטב: אני אתחיל

אסתר בוכשטב:  צוהריים טובים

אסתר בוכשטב:  אני קודם כול רוצה להתחיל בזה שאנחנו לא רוצים להיות בצל הדברים, אנחנו רוצים להיות במרכז הדברים

אסתר בוכשטב:  כי אנחנו חושבים שהמשימה הראשונה של כולם, של כולם במדינה הזאת, ואנחנו רוצים גם בעולם – תהיה החזרת החטופים

אסתר בוכשטב:  אנחנו לא רוצים להיות בצל, אנחנו רוצים להיות במרכז

אסתר בוכשטב:  אני אסתר, אמא של יגב בוכשטב

אסתר בוכשטב:  יגב הוא בן 34

אסתר בוכשטב:  הוא נחטף מביתו בקיבוץ נירים

אסתר בוכשטב:  אנחנו חברי קיבוץ נירים

אסתר בוכשטב:  אנחנו מה-7 באוקטובר בקצת מעל שש וחצי בבוקר, אנחנו בתוך הסיפור הזה

אסתר בוכשטב:  אנחנו כל היום עסוקים בנושא החזרת החטופים

אסתר בוכשטב:  וכמובן, כל הנושא הזה גם מלווה בהלוויות ושבעה, וכל העולם שלנו השתבש

אסתר בוכשטב:  אבל כרגע אנחנו רוצים לדבר על החטופים כי אני חושבת שזו המשימה הראשונה במעלה של כולם

אסתר בוכשטב:       אנחנו מבינים, עם חזרת החטופים שהתחילו לחזור שבוע שעבר, שהמצב שם הוא בכי רע

אסתר בוכשטב:  אני חייבת להגיד שעד שהם לא חזרו ולא שמעתי את הסיפורים ממקור ראשון עוד הייתה לי איזו אשליה ששומרים עליהם

אסתר בוכשטב:  אבל מהרגע שהתחילו החטופים לדבר, אנחנו מבינים שהמצב שם מאוד רע

אסתר בוכשטב:  אין שם טיפול בריאותי, אין שם שוב תשובות נכונות לאנשים שנמצאים

אסתר בוכשטב:  נכון, הם גברים צעירים, הבן שלי הוא גבר צעיר, אבל המצב הבריאותי ממש לא טוב שם

אסתר בוכשטב:  ואני מבקשת שהמשימה של החזרת החטופים תהיה הראשונה במעלה

אסתר בוכשטב:  להחזיר את כל החטופים

אסתר בוכשטב:  אני יודעת שהמשימות הביטחוניות הן מאוד חשובות

אסתר בוכשטב:  אני גרה בעוטף עזה 40 שנה

אסתר בוכשטב:  אני מכירה את הסיפור הבטחוני, אני יודעת אותו, אני חיה אותו יום-יום

אסתר בוכשטב:  אני רוצה לחזור לעוטף, לקיבוץ נירים, לבית שלי

אסתר בוכשטב:  אבל אני אומר שאנחנו נחכה, שאחרי שיחזרו החטופים, יטפלו בכל נושא מיטוט החמאס, וכל מה שצריך לעשות כדי שנוכל לחזור לבתים שלנו

אסתר בוכשטב:  אבל המשימה הראשונה היא להחזיר את החטופים

אסתר בוכשטב:  תודה

עודד פורר: תודה

עודד פורר:  רק אני אציין שציינתי שאנחנו מתנהלים בצל המלחמה

עודד פורר:  אודי, בבקשה

אודי גורן: תודה, חבר הכנסת פורר, שאתה דואג לפתוח את הוועדה בציון החטופים

אודי גורן:  לצערנו, אנחנו פה מידי שבוע כדי לוודא באמת שעם החזרה לשגרה, שהיא קורת, אין ברירה, החיים חייבים להתנהל, נזכור כולם שבאמת החיים עבור הרבה מאוד אנשים פשוט נעצרו באחת ב-7 באוקטובר

אודי גורן:  אין לנו שגרה, אין לנו יום, אין לנו לילה

אודי גורן:  אנחנו לא נחזור לשגרה

אודי גורן:  והימים הנוכחים, שהם ימים של תקציב, הם ימים של ועדות, הם ימים של טיפול בהמון דברים שוטפים – אנחנו פה כדי להזכיר ולזעוק שאנחנו לא נוכל לחזור לשגרה, לא תהיה שגרה

אודי גורן:  פשוט לא יהיה, אם אנחנו לא נטפל קודם כול בדבר הזה

אודי גורן:  אני לא אחזור על דבריה של אסתר, שאמרה את הדברים נכוחה

אודי גורן:       סליחה, לא הצגתי את עצמי, אני אודי גורן, אני בן דוד של טל חיימי, שנמצא עדיין על הקיר

אודי גורן:  הוא נחטף מביתו בניר יצחק ב-7 באוקטובר

אודי גורן:  ואני רוצה לומר כמה דברים שהם ממש אופרטיביים

אודי גורן:  יש איתנו פה אנשים שמגיעים מארגונים בינלאומיים

אודי גורן:  חלק מהמצוקה האדירה שאנחנו חווים היא שבהסכם שהרגע הסתיים, ה"צלב האדום" היה אמור לבקר את המשפחות שלנו

אודי גורן:  לפחות, לפחות היינו יודעים באיזושהי רמת וודאות למה אנחנו מחכים

אודי גורן:  אנחנו מחגים לגופה? אנחנו מחכים לאדם במצב קשה? או שאנחנו באמת לאדם שיחזור לחיים? זה לא קרה

אודי גורן:       יש פה כמה ארגונים בינלאומיים עם כוח, עם השפעה בממשל האמריקאי

אודי גורן:  "נפש בנפש", הסוכנות היהודית – אני מבקש מכם, תהדהדו את הקול הזה

אודי גורן:  אני מבקש מכם, תשתמשו בקשרים שלכם, תשתמשו בהשפעה שלכם

אודי גורן:  ה"צלב האדום" עובד עם 25% מתקציבו שממומן על ידי הממשל האמריקאי

אודי גורן:  אין שום סיבה שהממשל האמריקאי לא יגיד "רבותיי, סיימתם לתת לנו תירוצים

אודי גורן:  Do your job (תעשו את העבודה שלכם)

אודי גורן:  בשביל זה אתם מקבלים מאיתנו כסף"

אודי גורן:  אני מבקש מכם, תעשו את זה

אודי גורן:  דברו בשמנו, תהדהדו את זה בדרגים הכי גבוהים בארצות הברית

אודי גורן:      הוועדה הזאת הביאה לפה עולים חדשים

אודי גורן:  אני רוצה לדבר על רמת המאקרו, לא רק על הנושאים, והנושאים שמדוברים פה הם חשובים ובוודאי שחייבים להיות מדוברים

אודי גורן:  העולים החדשים שעלו למדינת ישראל, אין לי ספק שאחת לפחות משתי הסיבות החשובות היו הציונות

אודי גורן:  הציונות

אודי גורן:  העובדה שמדינת ישראל היא הבית לכל היהודים

אודי גורן:  ואני אוסיף – בית בטוח, ואני אוסיף – משגשג

אודי גורן:  חלק מהמטרה של הציונות היא להגן על כל היהודים באשר הם חיים פה

אודי גורן:  אוכזבנו, הופקרנו ב-7 באוקטובר

אודי גורן:  זה הזמן לתקן

אודי גורן:  האנשים שעכשיו יביאו לפה את תלונותיהם ואת הקשיים שלהם, אנחנו חייבים להם לפחות שידעו שהם באו לפה כי בטוח יותר מלהיות בכל מקום אחר בעולם

אודי גורן:  חובת ההוכחה היא על ממשלת ישראל

אודי גורן:  ואנחנו זקוקים לכם, חברי הכנסת, שתזכירו להם

אודי גורן:  תזכירו להם כל יום

אודי גורן:  זה לא מספיק שהם אומרים

אודי גורן:  כי כל עוד בן דוד שלי נמצא חודשיים במרתפי חמאס, הם עדיין לא מבצעים את המשימה שהוטלה עליהם

אודי גורן:      דבר אחרון שאני אומר, וזה גם על רמת המאקרו

אודי גורן:  אני לא צריך לספר לכם מה עובר על המשפחות מאז שחודשה הלחימה

אודי גורן:  שביב התקווה שניתן לנו, שניתן יהיה להאריך את המתווה הזה, שיהיה ניתן להביא עוד אנשים הביתה – נלקח מאיתנו באחת

אודי גורן:  מספרים לנו שאין דרך אחרת

אודי גורן:  אין דרך אחרת לגרום לסינוואר לחזור לשולחן המשא-ומתן

אודי גורן:  ואני אומר לכם, כציוני, כאדם שמאמין שהמדינה הזאת עשתה דברים שבלתי-אפשרי לתפוס ב-75 שנה

אודי גורן:  תוך פחות מעשור נהיינו מדינה גרעינית כנגד כל העולם

אודי גורן:  אנחנו בחוד החנית, בחוד הטכנולוגיה, ברפואה

אודי גורן:  אתם יודעים מה באמת-באמת קשה לעשות? מחשוב קוונטי

אודי גורן:  ואנחנו בחזית

אודי גורן:  אתם יודעים מה מאוד-מאוד קשה לעשות? למצוא מחלה לפתרון הסרטן

אודי גורן:  את זה מאוד-מאוד קשה לעשות

אודי גורן:  לשלוח חללית לחלל – עשינו את זה

אודי גורן:  אתם מספרים לי שאתם לא יכולים למצוא שום פתרון מלבד פעולה צבאית? זה נשמע למישהו הגיוני שמיטב המוחות אומרים לנו שמאות אנשים עובדים על זה

אודי גורן:  השב"כ, המוסד, אנשים מכל העולם

אודי גורן:  מיטב המוחות לא מסוגלים לחשוב על פתרון אחד שהוא לא צבאי? אני מסרב להאמין לזה

אודי גורן:       מסרב להאמין שהרוח הציונית, שמיטב המוחות שנמצאים פה במדינה הזאת, חזית ההיי-טק

אודי גורן:  יש את עמק הסיליקון במדינה הכי חכמה, הכי מתקדמת, הכי עשירה בעולם, ומייד אחריה ישראל

אודי גורן:  אף אחד לא מסוגל להביא אף פתרון שלא מסכן את בן דוד שלי? אני לא מאמין

אודי גורן:  הנה, אני אומר פה

אודי גורן:  אני לא מאמין שאי אפשר לעשות את זה

אודי גורן:  אני מבקש מכם, תעזרו לנו לקרוא את הקריאה הזאת

אודי גורן:  אנחנו לא חמאס

אודי גורן:  לנו אכפת מהחטופים שלנו, לנו אכפת מהאזרחים שלנו, ואנחנו צריכים להוכיח את זה

אודי גורן:  בינתיים 130 איש עדיין לא קיבלו את ההוכחה הזאת

אודי גורן:  137

אודי גורן:  תודה

אודי גורן:  באמת כל אחד ראוי שיזכירו אותו

אודי גורן:  ואם היינו צריכים איזושהי תזכורת בשבוע האחרון – חזרו לנו 7 גופות

אודי גורן:  7 אנשים ירדו ממצבת החטופים

אודי גורן:  כל רגע קובע

אודי גורן:  תודה על הבמה הזאת, חבר הכנסת פורר

עודד פורר: תודה רבה

עודד פורר:  אני חייב להגיד שהמחויבות של כל חברי הכנסת היא מלאה

עודד פורר:  אני אציין שאני זימנתי בשבוע שעבר את נציגת ה"צלב האדום" אליי לשיחה כדי להבהיר לה עד כמה הציפייה שלנו מהם היא לפעילות אחרת

עודד פורר:  אבל אני באמת, אין דבר שישמח אותי יותר מלהוריד את התמונות מהקיר כאן כי אנשים חזרו בחיים הבייתה למשפחתם

עודד פורר:  תודה רבה

אודי גורן: תודה

אודי גורן:  אנחנו, ברשותכם, נצא

אודי גורן:  יש לנו עוד ועדות שאנחנו רוצים להדהד בהן את המסר

אודי גורן:  לא מתוך חוסר כבוד, כמובן

אודי גורן:  תודה על הבמה

עודד פורר: תודה

עודד פורר:  מכאן אנחנו נעבור לדיון עצמו, שעוסק בהתמודדות של העולים החדשים העצמאיים, בעלי העסקים, במלחמת "חרבות ברזל"

עודד פורר:  בתוך כך אני כן אשים דגש על הקרן להלוואות לבעלי עסקים, שפעלה עד 2019 והפסיקה לפעול, ועל החשיבות לחדש אותה

עודד פורר:  זו דרישה שעלתה גם בוועדה הזאת וגם עלתה בוועדת הכלכלה בדיון שקיימנו שבוע שעבר

עודד פורר:  רק צריך להבין שזו קרן שפעלה במשך כ-40 שנה במשרד העלייה והקליטה, משנת 1980 עד 2019

עודד פורר:  היא סייעה לעשרות אלפי עסקים, יצרה אלפי מקומות עבודה לעולים חדשים

עודד פורר:  רמת ההחזר הייתה גבוהה מאוד, אפילו גבוהה יותר מהחזר בקרנות דומות שנוגעות באוכלוסייה הכללית

עודד פורר:  וגם שרידותה של העסקים הוכחה כשרידות גבוהה יותר, דווקא אולי משום המחויבות של העולים החדשים, וגם הליווי הצמוד שהם קיבלו מאותה הקרן

עודד פורר:  עד 2012 היא פעלה 100% מכספי מדינה, ומאז יולי 2013 ועד 2019 היא בעצם הייתה קרן ממונפת, שמשרד העלייה והקליטה העמיד 20% בטחונות מסך ההלוואות והבנקים השלימו את השאר

עודד פורר:  היא בעצם החליפה את הקרן התקציבית מתוך רצון להיות יעילים יותר

עודד פורר:      הסיבה שזה הופסק היא כי למכרז לא הוגשו הצעות על ידי הבנקים החל מיוני 2019

עודד פורר:  כאן אני כן אגיד במאמר מוסגר, ואני אומר את זה למשרד העלייה והקליטה – אם המכרז נכשל אז עושים בדיקה ומייצרים משהו חדש

עודד פורר:  אבל אנחנו מיוני 2019, ואני אומר את זה בלי קשר ל"חרבות ברזל", עד כאן בעצם לא נמצאים עם פתרון

ולדימיר בליאק: זה גם היה רלוונטי בקורונה

ולדימיר בליאק:  מאוד רלוונטי

עודד פורר: בקורונה זה היה עוד יותר רלוונטי, ועכשיו אני חושב שיש מקום וצריך לחדש את זה

עודד פורר:  רק שתבינו, מבחינת מתן הלוואות לעסקים, שנתנו להם בעבר, מהנתונים שהוצגו בפניי, בחמש השנים האחרונות סך-הכול כ-8,500 עסקים קיבלו שירות מהקרן ברמות הסיוע האלה

עודד פורר:  זה לא מהקרן, הם קיבלו סיוע לגבי ייעוץ לעסקים

עודד פורר:  בדיון משותף שאנחנו קיימנו שבוע שעבר דיברנו על הקשיים שחווים בעלי העסקים העולים, בגלל שאין סיוע ייעודי וייחודי במשרדי הממשלה לטובתם

עודד פורר:  פנינו גם ליושב-ראש ועדת הכלכלה וגם אני לחשב הכללי ולשר העלייה והקליטה וגם ליושב-ראש הסוכנות היהודית, כדי לחדש את פעילות הקרן וגם לייצר קריטריון מיוחד בקרנות שקיימות לסוכנות היהודית, שיתנו עדיפות לעולים חדשים

עודד פורר:  מכאן אני רוצה לפתוח את הדיון, אני יודע שחבר הכנסת בליאק צריך לחזור לוועדת כספים, ואני ביקשתי ממנו שיבוא לדיון כי הוא מכיר את הקרן הזאת משני הצדדים של השולחן

עודד פורר:  גם מכאן וגם מהתקופה של לפני שהיה חבר כנסת

עודד פורר:  בבקשה, חבר הכנסת בליאק

ולדימיר בליאק: כן, תודה רבה

ולדימיר בליאק:  אני באמת חייב לחזור לדיון על התקציב בכספים

ולדימיר בליאק:  בעצם משנת 2009 עד היום שנכנסתי לכנסת בינואר 2021, ליוויתי מאות עולים בעלי עסקים בתחילת דרכם מטעם משרד העלייה והקליטה ועבדתי מול הקרן הממונפת

ולדימיר בליאק:  מהרגע שהקרן הפסיקה להתקיים, מתי זה היה? ביוני 2019? ביוני 2019 אנחנו הרגשנו את השינוי

ולדימיר בליאק:  הקרן הקיימת בערבות המדינה, בדרך כלל, ברוב המקרים, היא לא מתאימה לצרכים של עולים חדשים

ולדימיר בליאק:  היא לא מתאימה, ונתקלנו בזה פעם אחר פעם

ולדימיר בליאק:  כבר דיברנו על זה לפני מספר חודשים, ואני חושב שאין שום סיבה שלא יתגייסו פה גם המשרד וגם החשב הכללי ויצרו מחדש את הקרן הזאת

ולדימיר בליאק:  ודאי עכשיו כשיש לנו היקפים מאוד משמעותיים של עלייה בשנתיים האחרונות, ומתוכם לא מעט בעלי עסקים בתחילת דרכם בישראל

ולדימיר בליאק:  הם זקוקים לקרן הזאת היום

ולדימיר בליאק:  ודאי שהיום, בזמן הלחימה

ולדימיר בליאק:  ואין להם זמן

ולדימיר בליאק:  ויש להם קשיים מאוד משמעותיים

ולדימיר בליאק:  והגיע הזמן שזה יקרה

ולדימיר בליאק:      ושוב, זה לא בשמיים

ולדימיר בליאק:  זה לא בשמיים

ולדימיר בליאק:  אפשר לעשות את זה

ולדימיר בליאק:  אפשר להוציא מכרז, אפשר לקצר את כל ההליכים ולהקים אותה

ולדימיר בליאק:  והגיע הזמן

ולדימיר בליאק:  ועוד משהו, אני חושב שהדבר הכי חשוב היום, מעבר למתווה הפיצויים שקיים היום, והוא מתווה בסך-הכול לא רע והוא גם מוארך גם לחודש דצמבר, הכי חשוב היום לבעלי עסקים עולים זה המעטפת

ולדימיר בליאק:  המעטפת של ייעוץ, המעטפת של ליווי, והמעטפת של מימון

ולדימיר בליאק:  וזה מה שאנחנו צריכים לעשות, ובזה אנחנו צריכים להתמקד

ולדימיר בליאק:  תודה רבה

עודד פורר: תודה

עודד פורר:  משרד הקליטה, תראו, לפני שאני אתן לכם אני חושב שאולי כדאי שנשמע את האנשים פה מסביב, כי אני ארצה שתתייחסו גם לדברים שהם אומרים

עודד פורר:  יש פה נציג של החשב הכללי? אני רוצה גם לשמוע את עמדתכם

עודד פורר:  כי אני יודע את עמדת משרד הקליטה, שהיו שמחים לחדש את הקרן הזאת, לפחות מהשיחות שלי איתם

עודד פורר:  אבל אני ארצה לדעת למה זה לא קורה

עודד פורר:  עורכת הדין אנה משה

אנה משה: תודה רבה

אנה משה:  קודם כול, רק הערה על מה שנאמר בתחילת הדיון

אנה משה:  הלב שלנו באמת שבוי בעזה, אף אחד לא מתעלם מזה

אנה משה:  דבר שני, שני דברים מאוד חשובים, ותכף ירחיבו

אנה משה:  כשחבר הכנסת בליאק אומר ייעוץ, יש בזה עולם ומלואו

אנה משה:  צריך להבין שלאנשים האלה אין היכרות עם מערכת הכלכלה הישראלית

אנה משה:  קחו למשל את ה-IIA, אוקיי? רשות החדשנות

אנה משה:  רשות החדשנות יצא עם תוכנית של עזרה לאוכלוסיית ההיי-טק וכולי

אנה משה:  העולם החדשים לא מכירים

אנה משה:  יש לנו פה נציגים של עשרות אלפים, ואני מדברת על עשרות אלפים של אנשים שקשורים להיי-טק, ביו-טק, רובוטיקה

אנה משה:  מה שתרצו

אנה משה:  כשאני אומרת להם "האם הסתכלתם על התוכניות של ה-IIA?" הם אומרים "אנחנו לא מכירים"

אנה משה:  פניתי לרשות החדשנות ואמרתי "חברים יקרים, בואו נעשה את אותו", הם עשו איזושהי ועידה כזאת בעברית והסבירו על התוכנית, אז אמרתי "בואו נעשה אותה באנגלית

אנה משה:  לא צריך ברוסית, באנגלית

אנה משה:  יש פה דוברי אנגלית"

אנה משה:  אמרו לי "אין שום בעיה" – חודש אני מחכה לתאריך בשביל לעשות זום לעולים חדשים רק בשביל לספר על התוכניות

אנה משה:       אם נכנסים לתוך התוכניות האלה רואים שיש שם "מאצ'ינג פאנדס" (גיוס כספים) שצריך לעשות וכולי

אנה משה:  מהיכן עולה חדש שמגיע, והנה, מרינה תדבר על העסק שלה שעוסק ברובוטיקה ויכול לפתור הרבה מאוד בעיות של כוח אדם שאנחנו נדרשים לו כל כך בחקלאות וכולי – איך היא תמצא "מאצ'ינג פאנדס" אם לא תהיה פה קרן כמו שדיבר חבר הכנסת בליאק שתיתן הלוואה כמו שצריך ותיתן לה "סטראט"

אנה משה:  חברים, אין לנו מידע

אנה משה:  אין לנו מידע

אנה משה:  אין מידע נגיש לעולים החדשים על התוכניות באמת

אנה משה:  אין להם את המערכת הכלכלית

אנה משה:  הייעוץ שדובר פה עליו הוא היכולת להתקשר למישהו ולהגיד "תגיד, אני הבאתי איתי חברה עם פטנטים וידע באגרו-טק - למי אני פונה?"

אנה משה:  איך הם ידעו על מרכז חדשנות כנרת אם הם לא גדלו פה ולא עשו פה צבא ולא למדו פה?     

עודד פורר: ברור

אנה משה: אוקיי? אז המעטפת הזאת של הייעוץ והמידע חסרה מאוד

עודד פורר: תודה רבה

עודד פורר:  ילינה מנגטדיאך, בבקשה

עודד פורר:  אנגלית? רוסית? חברת הכנסת טטיאנה מזרסקי תעזור לנו

ילינה מנגטדיאך: (נושאת דברים בשפה הרוסית, להלן תרגום חופשי על ידי חברת הכנסת טטיאנה מזרסקי)     בוקר טוב

ילינה מנגטדיאך:  תודה רבה, אני מודה על האפשרות לקחת חלק ולהשתתף בישיבה

ילינה מנגטדיאך:  אני מייצגת עולים חדשים בעלי עסקים מחברת "סקיי גרופ"

ילינה מנגטדיאך:  לא הרבה עולים חדשים שרק מגיעים לארץ פותחים את העסקים, ואנחנו אוכלוסייה פגיעה, חלשה

ילינה מנגטדיאך:  פתחנו עסקים במספר כיוונים, וצימרים בצפון, ומועדון ילדים

ילינה מנגטדיאך:  התחום מאוד נפגע ואנחנו מאבדים את ההכנסות, וההוצאות עדיין גבוהות ברמה מאוד גבוהה

ילינה מנגטדיאך:  ואין עם מי לדבר על הורדת ההוצאות

עודד פורר: כמה קשה לכם לקבל מימון?     

ילינה מנגטדיאך: (נושאת דברים בשפה הרוסית, להלן תרגום חופשי על ידי חברת הכנסת טטיאנה מזרסקי)     אספר מה עשינו ומה קיבלנו

ילינה מנגטדיאך:  מה עשינו כדי להציל את המצב – הגשנו בקשה לפיצויים, אבל העסק רשום על היישוב, שלא נכנס לתחום טריטוריאלי שבו מגיע לנו פיצויים

ילינה מנגטדיאך:  למשל, קיבלנו אישור ממשרד התיירות לקלוט את הפליטים, אבל הם בעצמם צריכים לחפש את הפליטים שיכניסו אותם

ילינה מנגטדיאך:  והאוכלוסייה שמגיעה לה פינוי מטעם המדינה, הם מעדיפים לקבל פיצויים בתור כסף ולא להתפנות למקום שמציעים להם

ילינה מנגטדיאך:  אז יש שתי תוכניות שסותרות אחת את השנייה

ילינה מנגטדיאך:  אני מציעה את הגישה הפרטנית לתחום התיירות, לבטל את ההצמדה לתחום הגיאוגרפי, כי רמת הגולן לא נכנסנו לאזור שמקבל פיצויים

ילינה מנגטדיאך:  גם להקל על השיטה של מתן פיצויים ולעשות אותה גמישה יותר

ילינה מנגטדיאך:  כי זה לא עובד עכשיו

ילינה מנגטדיאך:  תודה

עודד פורר: תודה רבה

עודד פורר:  אלכסי צבטקוב

אלכסי צבטקוב: (נושא דברים בשפה האנגלית, להלן תרגום חופשי)     שמי אלכסי צבטקוב, וגם לי יש עסק של מלון קטן

עודד פורר: (נושא דברים בשפה האנגלית, להלן תרגום חופשי)     איפה העסק שלך?     

אלכסי צבטקוב: (נושא דברים בשפה האנגלית, להלן תרגום חופשי)     זה בחולון

אלכסי צבטקוב:  מלון קטן עם 12 חדרים

אלכסי צבטקוב:  אז אני נמצא באותה סיטואציה

אלכסי צבטקוב:  כל ההזמנות בוטלו ואני צריך להחזיר את הכסף, ופשוט אין לי כסף בכלל ברגע זה

עודד פורר: (נושא דברים בשפה האנגלית, להלן תרגום חופשי)     כמה שנים העסק הזה קיים?     

אלכסי צבטקוב: (נושא דברים בשפה האנגלית, להלן תרגום חופשי)     מינואר השנה

עודד פורר: (נושא דברים בשפה האנגלית, להלן תרגום חופשי)     השנה?     

אלכסי צבטקוב: (נושא דברים בשפה האנגלית, להלן תרגום חופשי)     כן

אלכסי צבטקוב:  אני עולה חדש

עודד פורר: (נושא דברים בשפה האנגלית, להלן תרגום חופשי)     ויש לך מימון מיוחד מהבנקים? או שזה פשוט יותר בשבילך לקבל מימון?     

אלכסי צבטקוב: (נושא דברים בשפה האנגלית, להלן תרגום חופשי)     לא, זה לא קל

אלכסי צבטקוב:  אני לא יכול לקבל פיצויים כי המלון שלי לא רשום במשרד התיירות עדיין, אז אני לא יכול לקבל פיצויים

אלכסי צבטקוב:  וכדי להיכנס לרשימה של משרד התיירות אני צריך להוציא סכום של כ-200,000 שקלים

עודד פורר: (נושא דברים בשפה האנגלית, להלן תרגום חופשי)     אתה מקבל עזרה ממשרד הקליטה?     

אלכסי צבטקוב: (נושא דברים בשפה האנגלית, להלן תרגום חופשי)     לא

אלכסי צבטקוב:  לא

אלכסי צבטקוב:  כלום

אלכסי צבטקוב:  פשוט כלום

אלכסי צבטקוב:  אין עזרה

אלכסי צבטקוב:  אני ניסיתי ליצור קשר עם מנהל הכספים, ופשוט אין שום עזרה במצב שלי

אלכסי צבטקוב:  כי העסק שלי חדש, ואני לא יכול להראות את ההיסטוריה שלי

אלכסי צבטקוב:  העסק שלי חדש אבל הוא היה מצליח

אלכסי צבטקוב:  יש לי דירוג טוב באתר "booking", ותיירים אהבו את המלון שלי

אלכסי צבטקוב:  וזה מצב מצער מאוד

אלכסי צבטקוב:  תודה

עודד פורר: (נושא דברים בשפה האנגלית, להלן תרגום חופשי)     תודה

עודד פורר:  ד"ר מרינה פליאמר

מרינה פליאמר: (נושאת דברים בשפה האנגלית, להלן תרגום חופשי)     היי, זאת אני

מרינה פליאמר:  אני מרינה פליאמר, ואני עוסקת בתחום הרובוטיקה, שזה אומר שאני באה מתחום הכי מקופח, שזה דיפ-טק

מרינה פליאמר:  יש מערכת כלכלית נהדרת עבור היי-טק

מרינה פליאמר:  הבעיה היחידה היא בשילוב שלנו במערכת

מרינה פליאמר:  יש מערכת לתמיכה בעולים חדשים שהם אומנים, דרך סבסוד או השתתפות בתערוכות

מרינה פליאמר:  אבל עבורי, בשביל לפתח את המוצר, אני צריכה לא רק את המחשב אלא גם פלדה, פלסטיק, מכשירים וכולי

מרינה פליאמר:  וזו הדוגמא לטכנולוגיה שממש יכולה לחולל מהפכה בחייהם של אנשים רבים

עודד פורר: (נושא דברים בשפה האנגלית, להלן תרגום חופשי)     אני רוצה לשאול אותך כמה שאלות שקשורות לדיון שלנו

עודד פורר:  כמה שנים העסק שלך קיים?     

מרינה פליאמר: (נושאת דברים בשפה האנגלית, להלן תרגום חופשי)     כמובן

מרינה פליאמר:  רשמנו את החברה באביב שעבר

עודד פורר: (נושא דברים בשפה האנגלית, להלן תרגום חופשי)     האם קיבלת עזרה או ייעוץ ממשרד הקליטה?     

מרינה פליאמר: (נושאת דברים בשפה האנגלית, להלן תרגום חופשי)     כן

מרינה פליאמר:  זה היה נהדר, היה לי ייעוץ למשך 12 שעות, שהיה נפלא אבל קצר

מרינה פליאמר:  מה שאנחנו צריכים כאן, אנחנו הבאנו את הטכנולוגיה, כלומר, באחת העליות ב-2022 הבאנו טכנולוגיות, הצלחנו גם להביא הון ראשוני

מרינה פליאמר:  מה שאנחנו צריכים עכשיו זה את החשיפה לשוק הישראלי, ואנחנו צריכים את החשיפה לשוק האירופי ושווקים אחרים

מרינה פליאמר:  כי, אני בטוחה ב-100% שיש לנו מוצר נהדר, אבל אין לו מבקשים

מרינה פליאמר:  ואנשים באמת במצב של התחלת עבודה עם "גוגל" או "Universal Robots", אבל לא עם חברות ההזנק החדשות הישראליות

מרינה פליאמר:  מה שהיינו רוצים מהממשלה זה שיתוף פעולה ממשלתי-פרטי (שיתוף פעולה של הממשלה עם חברה במגזר הפרטי)

מרינה פליאמר:  למשל, סבסוד השתתפות במיצגים כאן בישראל ובגרמניה

מרינה פליאמר:  זה לדוגמא

מרינה פליאמר:  אנחנו רוצים קמפיין שיפרסם את המוצרים שלנו, אותנו, ואת ההשפעה שאנחנו יכולים לייצר על התעשייה הישראלית

מרינה פליאמר:      אנו רוצים שתהיה לנו שכירות מסובסדת בפארקים התעשייתיים, שתאפשר לנו להשתמש בציוד, במכונות

מרינה פליאמר:  אנחנו רוצים להיחשף למקומות התעסוקה כאן, כי אני באמת רוצה ליצור חיבור ושותפויות

עודד פורר: (נושא דברים בשפה האנגלית, להלן תרגום חופשי)     אני מבין

עודד פורר:  תודה

מרינה פליאמר: (נושאת דברים בשפה האנגלית, להלן תרגום חופשי)     זה לא הכל

עודד פורר: (נושא דברים בשפה האנגלית, להלן תרגום חופשי)     אז עוד משפט אחד

מרינה פליאמר: (נושאת דברים בשפה האנגלית, להלן תרגום חופשי)     רק עוד כמה דברים

מרינה פליאמר:  זה יהיה באמת נהדר מענקי שותפות עם חברות ההזנק והמוסדות האקדמיים לחברות שיכולות להיות הלקוחות שלנו

מרינה פליאמר:  זה יהיה צעד נהדר עבורנו, להביא אותנו לשוק הישראלי

עודד פורר: (נושא דברים בשפה האנגלית, להלן תרגום חופשי)     אוקיי, תודה רבה

עודד פורר:      (חוזר לשפה העברית)     חברת הכנסת מזרסקי

טטיאנה (טניה) מזרסקי: לפני שבוע, אדוני יושב-הראש, אני מאוד שמחתי כשראיתי שמפרסמת הודעה ברשתות ובאתרים בשפה הרוסית של רשות המיסים

טטיאנה (טניה) מזרסקי:  "אתה בעל עסק? אתה חייב להכיר את מתווה הפיצויים

טטיאנה (טניה) מזרסקי:  תיכנס לאתר ותמלא את הבקשה"

טטיאנה (טניה) מזרסקי:  אני נכנסתי

טטיאנה (טניה) מזרסקי:  אני מייד מגיבה, גם כשהיה קמפיין כזה של משרד העבודה נכנסתי גם לקישור של המודעה הזו

טטיאנה (טניה) מזרסקי:  אני מגיעה לאתר של רשות המיסים בשפה הרוסית

טטיאנה (טניה) מזרסקי:  אמרתי לעצמי "טוב, יכול להיות שמילוי הבקשה הוא בעברית, אבל יתכן שיש מידע ברוסית", אז נכנסתי למעלה לתפריט ומחפשת שפה אחרת

טטיאנה (טניה) מזרסקי:  אין שום מידע בשום שפה אחרת

טטיאנה (טניה) מזרסקי:  בעברית בלבד

טטיאנה (טניה) מזרסקי:  אבל מה? נפתח חלון שהדף עדיין בעבודה ובקרוב יהיה

טטיאנה (טניה) מזרסקי:  אבל "בקרוב" – כבר עבר שבוע, ועדיין התרגום לשפות אחרות לא בוצע

טטיאנה (טניה) מזרסקי:  זה בהמשך לדיונים שקיימנו שהמדינה עדיין לא מספקת מידע בשפות שמובנות לאוכלוסייה רבה, לעולים החדשים ממדינות שונות

טטיאנה (טניה) מזרסקי:  זה דבר אחד

טטיאנה (טניה) מזרסקי:      הנושא השני שרציתי, מהניסיון שלי, במלחמה, בעת החירום, אנחנו חייבים עכשיו להיערך ולשתף פעולה עם כמה שיותר רשויות מקומיות

טטיאנה (טניה) מזרסקי:  יש לשכות אזוריות של משרד העלייה והקליטה, וזה מעולה

טטיאנה (טניה) מזרסקי:  יש גם מלווים בעיריות, המשכורת שלהם מסובסדת ב-90% על ידי משרד הקליטה

טטיאנה (טניה) מזרסקי:  אבל בהרבה מקרים, המלווים האלה שעומדים ברשויות המקומיות לא מכירים את כל המידע

טטיאנה (טניה) מזרסקי:  ועכשיו המידע מתחדש כל הזמן

טטיאנה (טניה) מזרסקי:  ואנחנו, אם לא ניתן את הכלים ואת המידע למלווים שבפועל נמצאים במגע עם העולים, אנחנו לא נוכל באמת ללוות את העולים ולעטוף אותם ולחזק, במיוחד בעת החירום

טטיאנה (טניה) מזרסקי:  אז אני חושבת שצריך לעשות ריענון ולחזק יותר את העובדים שעובדים במגע ישיר עם העולים החדשים, לתת יותר מידע גם ליועצי קליטה שעובדים בלשכות עצמן, ולהפעיל אותם יותר

טטיאנה (טניה) מזרסקי:  כי מה שמחלחל מלמעלה זה מעולה, אבל איך זה מגיע לשטח? אנחנו לא רואים את זה

טטיאנה (טניה) מזרסקי:  תודה

עודד פורר: תודה רבה

עודד פורר:  אני רוצה לשמוע את משרד הקליטה והחשב הכללי ואז נמשיך את הסבב עם האורחים שלנו

עודד פורר:  אירוס

אירוס הומינר: בוקר טוב, כבוד יושב-הראש

אירוס הומינר:  עם תחילת המלחמה, משרד העלייה והקליטה נערך לסייע לבעלי עסקים עולים ותושבים חוזרים, כאשר בעצם הוקם קו חם 24/7 שנתן מידע בחמש שפות לכל מה ששייך לכל הנושא העסקי, כל מה ששייך לנושא המיסוי וכל מה ששייך לנושאים כלכליים נוספים

אירוס הומינר:  כמובן, כמו שחברת הכנסת אמרה, שזו אחת הפניות הרבות ביותר בנושא הפיצויים, המתווה של הפיצויים, שגם לפעמים לישראלים קצת קשה, אז על אחת כמה וכמה למי שלא דובר השפה העברית

אירוס הומינר:  ואנחנו גם שם מסייעים ועוזרים

אירוס הומינר:  מעבר לכך, יש לנו 5 מרכזים ברחבי הארץ, שהם עובדים בקיבולת מלאה עכשיו

אירוס הומינר:  יש הרבה מאוד פניות של אנשים, כל מה ששייך לעולמות התוכן של שרידות בתקופה מאוד-מאוד מאתגרת כמו שיש עכשיו

אירוס הומינר:  חשוב גם לציין שיש גם הרבה פתיחות של עסקים חדשים

אירוס הומינר:  אנשים מאבדים את מקום עבודתם ומנסים פרנסה אלטרנטיבית

אירוס הומינר:      והנושא של יזמות עסקית בקרב העולים הוא ידוע, שגם הנושא הזה מאוד-מאוד קרוב לליבם וזה מאוד-מאוד מעניין אותם

אירוס הומינר:  ומעבר לזה, אנחנו גם יודעים לפי כל המחקרים שהשרידות העסקית שלהם הרבה יותר גבוהה מאשר חברה ישראלית בכללותה

אירוס הומינר:  בהקשר הזה, גם אפשר לציין שבחמש השנים האחרונות משרד הקליטה סייע, כמו שציינת, אדוני יושב-הראש, קרוב ל-20,000 יזמים ובעלי עסקים קיבלו סיוע

אירוס הומינר:  הוקמו קרוב ל-3,000 - - -     

עודד פורר: מה הסיוע שאתם נותנים, אירוס?     

אירוס הומינר: אנחנו בעצם נותנים, כל מה ששייך להיתכנות של הריאיון, הכול נעשה בחינם ללא עלות, מלבד תוכנית עסקית בגובה של 250 שקלים, כי זה דמי רצינות בלבד

אירוס הומינר:  אנחנו נותנים ליווי של קרוב ל-30 שעות בשפה ולפי הצורך

אירוס הומינר:  אנחנו בונים מודלים עסקיים, קורסים וסדנאות

עודד פורר: אבל אין מימון, ואין מענקים

אירוס הומינר: אין מימון

אירוס הומינר:  מלבד, כמו שאמרתי, 250 שקלים בלבד, בחמש שפות

עודד פורר: אין מימון ואין מענקים

עודד פורר:  הנושא הזה של חשיפה, לייצר כנסים של חשיפה לשל עסקים למגזר העסקי הישראלי, קצת "נטוורקינג"

עודד פורר:  זה משהו שאתם עוסקים בו?     

אירוס הומינר: אנחנו עוסקים, אבל מן הסתם אנחנו נצטרך לעשות את זה בצורה הרבה-הרבה יותר אינטנסיבית והרבה יותר רצינית

אירוס הומינר:  כן

עודד פורר: אוקיי

עודד פורר:  החשב הכללי

אורי סבג: בוקר טוב

אורי סבג:  אוריה סבג, נציג החשב הכללי בישיבה

אורי סבג:  אני יודע שהתקיים שיח אצלנו במשרד עם מנכ"ל המשרד ועם החשבת, וכרגע למשרד אין תקציב להקמה של הקרן הזאת בחזרה

אורי סבג:  וכרגע גם הבנו שהמשרד לא מעוניין בקרן הזאת

עודד פורר: מי לא מעוניין? המשרד?     

אורי סבג: ככה אנחנו הבנו ממנכ"ל המשרד

אורי סבג:  אתמול התקיים שיח

עודד פורר: משרד הקליטה, אתם לא מעוניינים בקרן הזאת?     

אורי סבג: זה משיחה שהייתה עם המנכ"ל אתמול

אורי סבג:  ככל והמשרד - - -     

עודד פורר: אני לא יודע, יכול להיות שהמנכ"ל והשר לא דיברו, כי השר אתמול לא הכיר בכלל את הנושא הזה

אורי סבג: אז אתמול הייתה שיחה עם החשבת

אורי סבג:  החשבת עדכנה את המנכ"ל, הם דיברו, הוא הכיר, התוודע לקרן

עודד פורר: אריק, אתה רוצה להתייחס?     

אהרן אוזן: אריק אוזן, משרד העלייה והקליטה

אהרן אוזן:  כן, אני לא יודע על אמירה נוקבת כזו

אהרן אוזן:  אני יודע שהמנכ"ל קיבל את הפנייה לאחר הוועדה המשותפת בשבוע שעבר של ועדת העלייה והקליטה וועדת הכלכלה, והוא הנחה לבחון את הנושא ולראות איך ניתן יהיה להתאים את הקרן ולתת את המענה המירבי לעולים

אהרן אוזן:  כמובן, ככל שיהיה לנו תקציב לשנת 2024

עודד פורר: אירוס, או שאתה יודע, אריק – על איזה סכום עמדה הקרן ב-2019? לפני שהיא הפסיקה

אהרן אוזן: התכנון הראשוני של הקרן, במתכונתו הממונפת, הייתה של עשרה מיליון שקל בשנה

אהרן אוזן:  בפועל, המימושים היו נמוכים יותר

אהרן אוזן:  בין היתר בגלל המנגנון הזה של קרן ממונפת, שלבנק הייתה זכות וטו על חלק מהתיקים

אהרן אוזן:  אירוס בטח תוכל להרחיב על זה אם תרצה

אהרן אוזן:  ואכן, אנחנו מדברים על - - -     

עודד פורר: אני מנסה להבין על איזה תקציב אנחנו מדברים שנדרש מהמדינה

עודד פורר:  קרן של עשרה מיליון שקל בשנה, מה הייתה צריכה להעמיד המדינה? סדר-גודל של שני מיליון שקל ערבות, נכון?     

אהרן אוזן: לא

אהרן אוזן:  עשרה מיליון שקל היה אמור להיות החלק של המשרד

עודד פורר: החלק של המשרד, כדי שיהיה חמישים מיליון שקלים?     

אהרן אוזן: חמישים מיליון שקלים בשנה, בפועל המימושים היו הרבה יותר נמוכים?     

עודד פורר: כמה היו המימושים? סדרי-גודל

עודד פורר:  אני לא אתפוס אותך במילה

אירוס הומינר: היו הרבה יותר נמוכים משום שהבנק הטיל וטו

אירוס הומינר:  זה עניין עסקי-כלכלי

עודד פורר: וכשהקרן הייתה כולה בבעלות המשרד היא הייתה על סכום של עשרה מיליון שקלים?     

אירוס הומינר: לפעמים אפילו 15 מיליון, לפעמים היו תקופות גבוהות יותר, והמימושים היו הרבה יותר גבוהים

עודד פורר: וה-15 מיליון האלה בעצם עמדו כערבות שהמשרד העמיד?     

אירוס הומינר: בקרן הממונפת זאת הייתה הערבות

אירוס הומינר:  זאת אומרת - - -     

עודד פורר: ומה זה היה בקרן לפני כן?     

אירוס הומינר: בקרן התקציבית זה היה עלות מלאה של המשרד

עודד פורר: אבל הוא היה מחזיר את זה

אירוס הומינר: נכון

עודד פורר: הכסף היה חוזר

אירוס הומינר: הכסף היה חוזר לקופת המדינה

עודד פורר: הוא היה משלם לקופת המדינה

אירוס הומינר: כן

עודד פורר: מה אחוז ההחזרים?     

אירוס הומינר: בקרן התקציבים זה עמד, אחוז ה"דיפולטים" היה מאוד-מאוד נמוך

אירוס הומינר:  היה, אם אני לא טועה, 1

אירוס הומינר: 5%

אירוס הומינר:  והיום הממונפת על 4%

עודד פורר: זאת אומרת שמבחינת תקציבית אין לזה עלות

עודד פורר:  חוץ מעלות המימון

עודד פורר:  חוץ מעלויות המימון

אירוס הומינר: כן, יש את המערך, כמובן, כמו שאמרנו

עודד פורר: בסדר, הוא קיים

אירוס הומינר: הוא קיים, כן

עודד פורר: הוא כבר בתוך התקציב

אירוס הומינר: כן

אהרן אוזן: מבחינת המשרד זה הוצאה נטו

אהרן אוזן:  גם עד שהכסף מוחזר, גם מבחינת הסתכלות כללית על קופת המדינה

אהרן אוזן:  זאת אומרת, גם, יש כמה שנים

עודד פורר: בסדר, זה עלויות מימון בעצם

אהרן אוזן: כן

עודד פורר: זה עלויות מימון

עודד פורר:  זה תקציב שאתה מעמיד אותו ואתה מקבל אותו חזרה

אורי סבג: אני רוצה להמשיך את דבריי

אורי סבג:  ככל והמשרד ירצה, נבחן את הדברים

אורי סבג:  אנחנו יודעים להעמיד מכרזי אשראי

אורי סבג:  את זה אנחנו מעמידים גם כן בערבות מדינה

אורי סבג:  זה גם מכרז שלנו

אורי סבג:  יש לנו גם עוד מכרזי הלוואות שונים

עודד פורר: אגב, העלויות של ערבות מדינה הם מחוץ לתקציב, אם אני זוכר נכון

עודד פורר:  כששים את הערבות היא לא נספרת בתוך תקציב המדינה

אורי סבג: זה מחוץ לתקציב

עודד פורר: אני לא מצליח להבין מה מונע מכם בקומה שלוש, מספרים שאתם נותנים ערבויות וזה לעסקים, אז ברור לחלוטין שיש פלח באוכלוסייה שהרבה יותר קשה לו להגיע לבנק, הרבה יותר קשה לו לקבל הלוואה, ולכן גם צריך אולי ערבות באחוז יותר גבוה מהאחוז שאתה נותן לכל שאר העסקים בגלל הסיכון

אורי סבג: ב-2019 היה מכרז

אורי סבג:  המכרז נפל, אבל יצאו למכרז

עודד פורר: כשמכרז נופל זה סימן שהמכרז לא היה טוב

עודד פורר:  תאמין לי, אני מכיר את הסוגייה הזאת

אורי סבג: אז אפשר לבוא ולעשות את זה יחד עם המשרד

עודד פורר: צריך לעשות מכרז חדש

עודד פורר:  מתקנים את מה שלא היה בסדר, בודקים למה אנשים לא ניגשו למכרז, מה מנע מהם לגשת למכרז, ומתקנים

אורי סבג: אז במידה והמשרד מעוניין אנחנו נשמח לשבת איתם

עודד פורר: תאר לך שעכשיו היינו צריכים לסלול כביש והיינו מפרסמים מכרז ואף אחד לא היה ניגש, אז היינו אומרים "טוב, אז לא נסלול את הכביש" – מה הייתם עושים?     

אורי סבג: סוללים את הכביש עם חברה אחרת

עודד פורר: הייתם מתקנים ומפרסמים מכרז חדש כדי שהוא יתאים לצורכי השוק ולזה שבשוק, כנראה ששמתם מחיר שהוא מתחת למחיר האספלט, נכון? במכרז

עודד פורר:  אז אף אחד לא ייגש ויפסיד כסף

עודד פורר:  בניתם מכרז לא טוב

עודד פורר:  אז לא מחכים עם זה

עודד פורר:  כן

דניאל לוין: אני יכול להגיד שתי מילים? דווקא בנושא של ערבות המדינה, כי אני עברתי את זה אישית

דניאל לוין:  יש לי חברה שקיבלה מענק בערבות המדינה, אישור הלוואה בערות המדינה ב-500,000 שקלים, ואף פעם לא קיבלנו את זה

דניאל לוין:  והסיבה היחידה היא שהבנקים אמרו שלא מעניין אותם ערבות המדינה, והם הסתכלו על החברה כחברה, הם אמרו "או שאנחנו נותנים לכם את ההלוואה הזאת או שלא נותנים, ולא משנה לנו ערבות המדינה"

דניאל לוין:  היינו בכל הבנקים בארץ ישראל

דניאל לוין:  לכל בנק שקיים הלכנו ודיברנו, והם אמרו "ערבות המדינה זה יפה אבל אנחנו לא מסתכלים על ערבות המדינה, אנחנו מסתכלים על המצב של הבנק"

עודד פורר: אוקיי, תודה

דניאל לוין: עכשיו, ברשותך, קודם כול אני רוצה להגיד שאנחנו כעולים יהודים, הלב שלנו עם החטופים ועם המשפחות וכואב לנו מאוד עם כל מה שקורה

דניאל לוין:  עכשיו, אני, ברשותך, אדבר באנגלית כי אני הייתי רוצה שאנשים שהם לא דוברי עברית יבינו

דניאל לוין:  אם זה בסדר

עודד פורר: בבקשה

עודד פורר:  אבל בקצרה

דניאל לוין: (נושא דברים בשפה האנגלית, להלן תרגום חופשי)     אוקיי

דניאל לוין:  אנחנו יכולים לדבר על בעיות מפה ועד הודעה חדשה מבלי למצוא פתרונות או להציע פתרונות, אנחנו פשוט ניפגש ונדבר על בעיות

דניאל לוין:  אני אז דיברתי על זה ואני מציע את זה שוב ושוב – הדרך היחידה להצליח בסיטואציה של העולים החדשים בישראל היא לארגן מוסד, ואני חושב שצריך להיות תחת משרד הקליטה, אפשר לקרוא לזה עמותה או איך שאתם רוצים, מקום שבו יהיה כל מה שצריך עבור העולים החדשים

דניאל לוין:  מהמידע לאיך לבנות ועם הממשלה, כי הממשלה עסוקה בדברים רבים אחרים

דניאל לוין:  ויש המון מוסדות ממשלתיים ומשרדים, והם לא באמת מדברים זה עם זה ולא באמת עובדים זה עם זה

דניאל לוין:  כולנו יודעים את זה

דניאל לוין:       עכשיו, אם מדברים על איך לעזור – יד אחת מנסה לעזור והיד השנייה מחזיקה באג'נדה וזה מונע מזה לקרות

דניאל לוין:  אז אם אנחנו כאן כדי לפתור את הבעיה ולא רק לדבר עליה, אני מציע, ואני דיברתי על זה הרבה פעמים – בואו נמצא מקום, בואו נמצא משרד שייקח חסות על זה, ואתם תחליטו איזה – משרד הקליטה או משרד הכלכלה – ואנחנו נייצר את הקבוצה תחת אותו משרד ונתחיל לעבוד ביחד ולרכז את הכל ממידע על כספים, הגירה עד משרד הפנים

דניאל לוין:       (חוזר לשפה העברית)     דרך אגב, האנשים, אם אתה זוכר מהישיבה הקודמת, שהייתה להם בעיה עם הדרכון – שום דבר לא נפתר

דניאל לוין:  פשוט שנדע שאנחנו דיברנו ומשרד הפנים בסוף אמרו בדיוק אותו דבר שהם אמרו לפני שאתה נתת להם בקשה לטיפול בעניין של האנשים שממש גרים פה והם מסתובבים בגלל העסקים – תערוכות וכאלו – שום דבר לא קרה

דניאל לוין:      (נושא דברים בשפה האנגלית, להלן תרגום חופשי)     אז אם אנחנו רוצים שדברים יקרו, בואו נרכז אותם

דניאל לוין:  כי עכשיו הישיבה הזאת תיגמר וכל אחד יצא עם האג'נדה שלו, ואי אפשר להאשים אותו

דניאל לוין:  אז בואו נרכז את זה, ואנחנו, כקבוצת אנשים בעלי השפעה, יש לנו אלפים של אלפים של אנשים ב"אינסטגרם" וברשתות חברתיות אחרות

דניאל לוין:  ואם לא את השליטה, אלא את ההשפעה אנחנו יכולים להביא, אבל אנחנו צריכים להביא אותם למוסדות מרוכזים

דניאל לוין:  וזו הדרך היחידה

עודד פורר: תודה

עודד פורר:  ארטיום מנילוב

ארטיום מנילוב: שלום לכולם

ארטיום מנילוב:  שמי ארטיום

ארטיום מנילוב:  אני עשיתי עלייה מרוסיה לפני כמעט ארבע שנים

ארטיום מנילוב:  אני יודע עברית כי למדתי עברית באוניברסיטה במוסקבה

עודד פורר: יפה, חשבתי באולפן

ארטיום מנילוב: מה שאני עשיתי ברוסיה ובארצות הברית לפני שעשיתי עלייה לפה זה בניית מערכת לבתי-עלמין, כמו CRM, שאפשר דרכה לעשות מיפוי

ארטיום מנילוב:  זה לא אקטואלי לישראל, זה אקטואלי לארצות הברית, למכור את המקומות

ארטיום מנילוב:  המערכת שלנו מייצרת את כל המסמכים וכל הדבר הזה

ארטיום מנילוב:  ואני לא חשבתי שאני אעשה את זה בארץ, ומצאתי את הקשורים למועצה הדתית אשדוד ועשיתי להם אפליקציה בשם "בזיכרון"

ארטיום מנילוב:  וכשעשינו מיפוי ומלאי ראינו את כל האנשים שמסתובבים בבתי-העלמין, ושאין שירות שאפשר להזמין דרכו מצבה חדשה

ארטיום מנילוב:  אי אפשר לחדש אותה

ארטיום מנילוב:  עשינו את זה השירות הזה כמו "גט-טקסי"

ארטיום מנילוב:  יש לנו עשרה קבלנים כבר שעושים 30 מצבות כל יום

ארטיום מנילוב:  והתחלנו לעשות את זה רק בינואר הזה

עודד פורר: איפה הבעיות אבל? אנחנו רוצים לשמוע את הבעיות

ארטיום מנילוב: אני חשבתי שיש בעיה, אבל יש

ארטיום מנילוב:  יש לנו שותף בעסק האמריקאי, והוא רצה לעשות השקעות גם בעסק הישראלי

ארטיום מנילוב:  הוא רוסי אבל יש לו גם דרכון איטלקי, הוא גם אזרח איטלקי

ארטיום מנילוב:  ויש לו כסף בשוויץ

ארטיום מנילוב:  וכשרצינו לעשות את ההסכם הזה אני התקשרתי לבנק "הפועלים", ויש לי יחסים טובים עם הבנקאית שלי, והיא אמרה לי שאסור, שאי אפשר לשלם את הכסף לחברה שלי משוויץ

ארטיום מנילוב:  והתחלתי להסביר מה זה ולמה אנחנו עושים את זה

ארטיום מנילוב:  ואז היא אמרה "לא, זה אסור, אני לא רוצה לשמוע על זה"

ארטיום מנילוב:  ודיברתי אחר כך, מצאנו את הדרך לעשות את זה, כי זה מישהו שהוא כבר שותף שלנו

ארטיום מנילוב:  ואני שאלתי את רואה החשבון שלי "אוקיי, זה שותף שלי כבר אבל בעתיד המטרה שלנו היא לעשות חברה וללכת ל-IPO ולהתחיל לעשות אותו דבר גם בארצות ואולי באירופה"

ארטיום מנילוב:  ולסיכום, מה לעשות אם יש לנו עוד השקעות או שמישהו רוצה לקנות את החברה?     

עודד פורר: תכף נשמע את בנק ישראל

עודד פורר:  אתה רוצה להגיד משהו, שמעון כצנלסון? עיריית אשדוד

שמעון כצנלסון: אני רק רוצה להגיד שאין בעיה

שמעון כצנלסון:  עדיין ממשיכים לצערי למות באשדוד, ככה שהעסק הזה משגשג

שמעון כצנלסון:  אין פה הרבה - - -     

עודד פורר: בשני העסקים תמיד יש קליינטים

עודד פורר:  זה בבריתות ובלוויות

שמעון כצנלסון: אני אמרתי שיש להם גם עתיד, כי אני מקווה שיגיע משיח, אז יש לכם בכלל עסק טוב

שמעון כצנלסון:  אז אין לכם מה לחשוב על זה

שמעון כצנלסון:  אבל אנחנו שמחים שקיבלתם את העזרה של המועצה הדתית שלנו

שמעון כצנלסון:  אנחנו מכירים את הפרויקט בעירייה, ואנחנו חושבים שאפשר להרחיב אותו באשדוד

שמעון כצנלסון:  ומה שאני רציתי רק להגיד, אדוני יושב-הראש, מבחינתי לא צריכים לחפש את הייעוצים

שמעון כצנלסון:  אנחנו מלווים את העולים בעצמנו, כעיריית אשדוד

שמעון כצנלסון:  ואני מזמין את מרינה אלינו

שמעון כצנלסון:  אין לנו שום בעיה, יש לנו גם שטחים, יש לנו גם מפעלים שעובדים יחד איתנו כמו "אלתא" או "אלבטק" או כול דבר כזה

שמעון כצנלסון:  ואנחנו בהחלט, יש לנו אגף שלם שהוא רק בשביל העסקים, ואנחנו מטפלים גם בעולים חדשים מכיוון שיש לנו אגף של עולים חדשים שהוא מטפל בזה

עודד פורר: אירוס, זאת דוגמא למה קורה כשעושים חשיפה ומביאים כמה גורמים ביחד כדי לשמוע, כדי להציג, כדי לראות

עודד פורר:  פתאום יש רעיונות, זה מחבר את זה וזה מביא את זה

עודד פורר:  ובתוך הסיפור של החשיפה נשמע עכשיו את בנק ישראל

איילון בנימין: שלום, אדוני יושב-הראש

איילון בנימין:  אני איילון בנימין, מהפיקוח על הבנקים

איילון בנימין:  בנק ישראל, מרגע שפרצה המלחמה, פעל כדי לסייע, בעיקר בנושא של תשלומי הלוואות ומשכנתאות לעסקים בכלל ולעסקים קטנים בפרט

איילון בנימין:  זאת אומרת, שבוע לאחר פרוץ המלחמה אנחנו גיבשנו מתווה שאימצנו על ידי כל הבנקים וחברות כרטיסי האשראי, ובהמשך הוא גם הורחב לתושבי הצפון בהתאם להתפתחויות, שמאפשר לדחות את תשלומי ההלוואות העסקיות למי שנמצא במעגל הראשון ללא ריבית וללא עמלה למשך שלושה חודשים

איילון בנימין:  המעגל הראשון זה בעצם תושבים שמתגוררים עד 30 ק"מ מרצועת עזה, כולל העיר אשדוד, שהכנסנו אותה פנימה למתווה כי זה היה מאוד חשוב לנו

איילון בנימין:  כמה שיותר נרחב

איילון בנימין:  כל האוכלוסייה שפונתה על ידי גורמים רשמיים במדינה גם מהדרום וגם מהצפון גם בתוך המעגל הזה

איילון בנימין:  כל קרובי המשפחה של החטופים, הנעדרים או של חללי המלחמה, הקרובים שלהם, קרבה ראשונה, גם הם בתוך המעגל

איילון בנימין:  ומשרתי המילואים ומגויסי צו 8

עודד פורר: כן, אבל השאלה, אנחנו נמצאים בוועדת עלייה וקליטה

איילון בנימין: זה סיוע גם לעולים, אדוני יושב-הראש

עודד פורר: אני מבין שזה גם לעולים

עודד פורר:  אין לכם פילוח הרי?     

איילון בנימין: אין לנו נתונים שמתייחסים ספציפית למגזר הזה, לאוכלוסייה הזאת

איילון בנימין:  אין, זה לא צבוע במערכת הבנקאית, נתונים לעולים

דניאל לוין: לא, אבל מה שמרגיז זה איך יכול להיות שבנקים לא מקבלים את הערבות של המדינה

עודד פורר: גם כשהם באים לבקש אשראי?     

איילון בנימין: הבנקים לא מדווחים לנו איזה אשראי ניתן לעולה חדש

איילון בנימין:  אין איזשהו "סגמנט" כזה בדיווח

איילון בנימין:  ככל ויהיו אינדיקציות לאיזשהן בעיות בעניין הזה, או בכלל פניות מהשטח

איילון בנימין:  אנחנו לא קיבלנו פניות אלינו בנושא הזה, אדוני יושב-הראש

איילון בנימין:  ספציפית לגבי אשראי אנחנו בקשר - - - ונושאים אחרים שאתם מכירים אותם היטב

איילון בנימין:  אבל ספציפית בזה אנחנו לא

איילון בנימין:  אבל כלל ותהיה איזושהי תלונה - - -     

עודד פורר: מה זה "ככל ותהיה"? כבר קיימנו כמה וכמה דיונים בסיפור הזה בוועדה

עודד פורר:  הסיפור שהעלה פה ארטיום, זה לא סיפור שאני שומע פעם ראשונה, ולא ממנו

עודד פורר:  זאת אומרת, אנחנו שומעים את זה פעם אחר פעם אחר פעם אחר פעם מעסקים של עולים שמגיעים לפה עם אותו סיפור

עודד פורר:  אותו סיפור

עודד פורר:  אם אתה עולה חדש אל תבוא לבנקים בישראל

עודד פורר:  אל תבוא

קריאה: נכון מאוד

עודד פורר: זה המסר

עודד פורר:  המסר הזה היה לפני המלחמה, וקל וחומר במלחמה

עודד פורר:  זה המצב

אנה משה: בנק ישראל אומר לנו "אנחנו לא מקבלים פניות"

אנה משה:  אני ביקשתי ממי שמדבר איתנו למצוא את התלונות של בנק טוקיו הראשי - אם הם היו מגיעים ליפן כעולים חדשים, איך הם היו מוצאים את הלינק של התלונות

אנה משה:  לא התלוננו ולא יבואו ולא ימלאו

אנה משה:  עכשיו תרגמו את הלינק הזה

אנה משה:  זה לא יקרה

אנה משה:  אף אחד לא יתלונן ולא זה

אנה משה:  ומעבר לזה, כשיש תלונות ואתם פונים לבנקים, במקום להשית עליהם קנסות

אנה משה:  הנה, סופיה תספר

עודד פורר: בוא ניתן לה לספר

עודד פורר:  בבקשה, סופיה טופולב

סופיה טופולב לוז: היי, אני סופיה טופולב לוז, ואני פה מטעם הארגונים "Start-Up Nation Central" והעמותה לשילוב כלכלי לעולים

סופיה טופולב לוז:  במיוחד לישיבה הזאת עשינו סקר חדש וטרי אתמול עם 400 תשובות מהקהילה של העולים

סופיה טופולב לוז:  38% מדווחים על חוסר מידע על עזרה שיש מהממשלה; 32% מדברים על בעיות העברת כספים מחו"ל; 23% מדברים על בעיות בבנקים

סופיה טופולב לוז:  זה לא דברים חדשים

סופיה טופולב לוז:  יש להם את אותן בעיות

סופיה טופולב לוז:  לבנקים בישראל לא אכפת מהעולים החדשים, הם מעדיפים שהעולים ילכו לבתי-משפט ויקבלו פסיקה על העברות כספים במקום לפעול מסודר לפי תקנון

סופיה טופולב לוז:  חסר מידע, חסרים פתרונות לעולים לבעלי עסקים

סופיה טופולב לוז:  והממשלה לא שמה מספיק לחץ על הבנקים

סופיה טופולב לוז:  הגישה למערכת הפיננסית בישראל זה תנאי בסיסי לשילוב כלכלי של העולים

סופיה טופולב לוז:  בלי זה העולים לא יצליחו לנהל פה עסקים ולחזק את הכלכלה הישראלית בזמן כזה

יבגני סובה: אבל היה נציג איגוד הבנקים בדיונים הקודמים, ומה? לא קיבלתם תשובה? כי היו גם, טיבי היה, אני חושב, והוא דיבר על זה

סופיה טופולב לוז: הבנקים לא רוצים לעזור לעולים חדשים

עודד פורר: הרבה סיפורים, מעט תשובות

סופיה טופולב לוז: אולי בנק ישראל והממשלה יכולים לשים לחץ על הבנקים סוף-סוף, למשל

עודד פורר: מה שמעניין אותי זה איפה משרד העלייה והקליטה בעניין הזה

עודד פורר:  תראו, אין משרד אחר שידאג לנושא הזה

עודד פורר:  זה לא יעניין אף משרד אחר

עודד פורר:  זה לא יעניין את משרד האוצר, זה לא יעניין את משרד הכלכלה

עודד פורר:  יש משרד עלייה והקליטה, מתוך הבנה שצריך מישהו ברמת שר עם משרד, שהוא ישים את זה על השולחן כל הזמן

עודד פורר:  זו השאלה שלי אליכם

עודד פורר:  הרי, זאת בעיה שאתם גם לא שומעים אותה בפעם הראשונה, אירוס

עודד פורר:  אני מניח

סופיה טופולב לוז: אפשר להוסיף משהו קטן? אז אנחנו פה כמעט שנה באים לוועדה ברשותכם ועובדים ביחד עם בנק ישראל ומשרד העלייה על מנת למצוא פתרונות

סופיה טופולב לוז:  פתחנו עמותה לשילוב כלכלי, אנחנו יושבים פה כמה נציגים של העמותה, והמטרה היא להמשיך לעשות את העבודה הזאת

סופיה טופולב לוז:  ובאנו לפני שבועיים לבנק "דיסקונט" על מנת לפתוח חשבון לעמותה והייתה בעיה טכנית שתעודת הזהות שלי לא הייתה בתוקף

סופיה טופולב לוז:  באמת עשיתי טעות שלא הבאתי מסמך נכון

סופיה טופולב לוז:  הבאתי דרכון ורישיון נהיגה

סופיה טופולב לוז:  אני לא נוהגת טוב אבל יש לי רישיון פה, ישראלי

סופיה טופולב לוז:  והם לא נתנו לנו לפתוח חשבון, ובצדק, זה לא היה לפי החוקים של הבנק

סופיה טופולב לוז:  אבל איך שדיברו איתי, הרגשתי כל כך קטנה ואמרתי "ואי, אני לא מאמינה, אני פה שמונה שנים

סופיה טופולב לוז:  זה כמו קומדיה"

סופיה טופולב לוז:  אני לא יודעת מה להגיד

סופיה טופולב לוז:  אז אנחנו נעשה ניסיון שוב, אבל היחס לא שם

סופיה טופולב לוז:  לא אכפת להם מהעולים

סופיה טופולב לוז:  הרגשתי את זה על עצמי, בעמותה שלנו

דניאל לוין: אני ניסיתי להסביר להם שזו לא חברה, זו עמותה בשביל לעזור לאנשים

דניאל לוין:  "תעזרו לנו, יש לנו כסף שצריכים להביא", והם אמרו וגם מבקשים תלונות

דניאל לוין:  למה אתם רוצים תלונות מאנשים אם אנחנו מייצגים את האנשים האלה?     

איילון בנימין: אפשר להגיב, אדוני יושב-הראש? אז קודם כל, במקרה של בנק "דיסקונט", ברור שזה לא מקרה תקין, ויחס כזה, זה מקרה פרטני - - -     

סופיה טופולב לוז: לא, לא

סופיה טופולב לוז:  כל עולה מקבל יחס כזה

קריאה: תשאלו כמה שנים אני בארץ

עודד פורר: סליחה, סליחה

עודד פורר:  זה לא דו-שיח

איילון בנימין: רק שני משפטים

איילון בנימין:  אנחנו, בנק ישראל רואה חשיבות רבה במתן שירות לעולים

איילון בנימין:  המערכת הבנקאית תדבר בשם עצמה, אבל אני כן יכול להגיד, וגם אתן יכולות להעיד על מהלכים שעשינו על מנת להנגיש את השירות כמה שיותר לעולים, כולל תרגום של החומרים לרוסית, כולל ראיונות ברדיו הרוסי, רדיו רקע

עודד פורר: זה אחרי שלושה דיונים שקיימנו בעניין הזה, אני חושב

איילון בנימין: אנחנו כן קיימנו וובינר בנושא לעולים

איילון בנימין:  זאת אומרת, אנחנו כן רואים בזה חשיבות וכן פועלים בזה

איילון בנימין:  אפשר לעשות עוד תמיד, אבל ספציפית לגבי העניין, אני באתי לפה על מנת להציג את הסיוע שניתן לכלל העסקים בישראל, כולל לעולים החדשים, שנקלעו לקשיים בעקבות המלחמה

עודד פורר: את הסיוע שניתן לכלל העסקים בישראל אנחנו מכירים

עודד פורר:  הסיבה שיש ועדת עלייה וקליטה היא העובדה שהסיוע שניתן לכלל העסקים לא נגיש לעולים

עודד פורר:  בדיוק כמו שיש דברים שניתנים לכלל הציבור ולא נגישים לעולים

עודד פורר:  ולכן גם הייתה קרן הלוואות ייעודית במשרד העלייה והקליטה, זה לא קשור אליך, אבל לכן גם הייתה קרן הלוואות ייעודית מהסיבה הפשוטה של הלוואות בערבות המדינה לא נגישות לעולים מכל מיני טעמים

עודד פורר:  החל מהקריטריונים של הלוואות בערבות מדינה, שמבקשים לראות את ההיסטוריה שלך מאנו באנו ארצה ועד לתנאי האשראי והערבויות שעולה חדש לא יכול להעמיד

עודד פורר:  ולכן בא משרד העלייה והקליטה ועשה את מה שהוא צריך לעשות ונכנס בנעליים איפה שיש לקונה

עודד פורר:  לא צריך את משרד העלייה והקליטה בשביל לתת את כל שאר השירותים שקיימים, את זה אומר בלי קשר

עודד פורר:  משרד העלייה והקליטה צריך לעשות את ההתאמות האלה

עודד פורר:  נעמה אור

נעמה אור: תודה רבה

נעמה אור:  ראשית, אני רוצה לפתוח בזה שפתחתי את הבוקר עם הודעת וואטסאפ ב-06:30 מהמפקד של הבן שלי

נעמה אור:  יש לי שני בנים שמשרתים עכשיו בעזה

נעמה אור:  שניהם מפקדים בצנחנים

נעמה אור:  ונריה שאער, זכרונו לברכה, הוא חבר פלוגה של הבן שלי, ומפה אני ממשיכה להלוויה

נעמה אור:  זו ההתמודדות היום-יומית שלנו

נעמה אור:      הדבר השני שאני רוצה להגיד הוא שהמייסד של "Spark-IL" הוא ג'ון פולין, שהבן שלו, הירש, שבוי בעזה, וזה סובב אותנו 24/7

נעמה אור:  אז קודם כול, אני ממש מודה לכם שפתחתם ככה את הוועדה היום

נעמה אור:  אז שמי נעמה אור, ואני אעבור רגע לפן המקצועי ולא רק לרגשי, אבל זה הכל עובד ביחד בימינו

נעמה אור:  אני מנכ"לית "Spark-IL", שזו עמותה שקיימת כבר שנה וחצי, ואנחנו נותנים הלוואות ללא ריבית בכלל לעסקים זעירים וקטנים במדינת ישראל

נעמה אור:  24% מהעסקים האלה הם עולים חדשים

נעמה אור:  אני רוצה לשים את זה על השולחן

נעמה אור:  כי אנחנו מבינים ורואים שאין להם פתרון בבנקים

נעמה אור:  הם מגיעים אלינו ואין להם היסטוריית אשראי, ואין להם אפשרות להציג

נעמה אור:       הגיע אליי בחור מהמם מאוקראינה, שברח מאוקראינה, והייתה לו שם רשת בתי קפה של חמישה בתי קפה, והוא הגיע לכאן ואף בנק לא היה מוכן לתת לו הלוואה

נעמה אור:  הוא קיבל מאיתנו הלוואה של 90,000 שקלים, הקים בית קפה מקסים בחיפה, ופשוט נתן לו אור

נעמה אור:  עכשיו במלחמה פנתה אלינו מישהי בשם - - -     

עודד פורר: בית הקפה שלו עובד בזמן המלחמה?     

נעמה אור: בית הקפה שלו קצת מדשדש בזמן מלחמה, וביקש תוספת, ועזרנו לו שוב

נעמה אור:  פנתה אלינו מישהו מקסימה בשם קסניה, שהיא עולה חדשה מבלרוס, והיא אם יחידנית, ויש לה שני ילדים, ויש לה מספרה לגברים, שכל הגברים שם כמעט מגויסים ואין לה פרנסה מאז שהתחילה המלחמה

נעמה אור:  והיא ביקשה הלוואה עכשיו בזמן החירום, ואני מייד אגיד מה עשינו בזמן החירום ובכלל, ונתנו לה הלוואה של 100,000 שקלים

נעמה אור:  המטרה של "Spark-IL" היא קודם כול לתת את הפתרון לכל אזרח במדינה שצריך את ההלוואה הזאת

נעמה אור:  אנחנו ממקדים את עצמנו בשגרה לאנשים שהם באוכלוסיות שיש להן קושי להשיג את ההלוואות האלה

נעמה אור:  גם אוכלוסיות מהפריפריה הגיאוגרפית וגם החברתית

נעמה אור:  אני רוצה להגיד כך

נעמה אור:  יש לנו כיום קרן של 23 מיליון שקלים שאנחנו נותנים הלוואות

נעמה אור:  פתחנו מתוכם 10 מיליון לקרן החירום בזמן המלחמה, כשאנחנו כבר, יש לי ביקש של קרוב ל-40 מיליון של הלוואות

נעמה אור:  זה פשוט לא יאומן מה שקרה מאז שפתחנו את הקרן

נעמה אור:      אני מאוד-מאוד הייתי שמחה, אני לא הייתי פה ב-2019 כי "Spark-IL" לא הייתה קיימת, אבל אני מאוד הייתי שמחה שאנחנו נוכל להיות אלה שייתנו את ההלוואות האלה באותו מכרז שהיה מדובר וכיום לא קיים ולעזור לעסקים

נעמה אור:  אין לי שום רווח בכלום

נעמה אור:  אנחנו עמותה שמגייסת את הכסף שלה מתרומות

נעמה אור:  אנחנו רוצים לעזור לאותם עסקים ואנחנו עושים את זה

עודד פורר: אגב, המכרז לדעתי, ותקני אותי אם אני טועה, המכרז היה מיועד רק לבנקים

עודד פורר:  יכול להיות שאתם צריכים לעשות מכרז לא רק לבנקים, אלא לאפשר גם למגזר שלישי בעניין הזה

סופיה טופולב לוז: נכון, "עוגן", אנחנו, הסוכנות

סופיה טופולב לוז:  יש מספיק היום שיכולים לסייע

עודד פורר: יש מספיק גופים שיכולים גם לחלוק ביניהם את הדבר הזה, בעיקר עכשיו אחרי שהיה איסוף כספים כל כך נרחב מיהדות התפוצות לטובת הפעילות פה במדינת ישראל

עודד פורר:  יש הרבה מאוד עמותות שעושות את זה

עודד פורר:  אני חושב שהייתי מוציא פה הוא מכרז לעמותות עם ערבות מדינה, שנותנת איזשהו בסיס

נעמה אור: כרית בטחון

נעמה אור:  אנחנו נצליח לגייס, אני רק אגיד - - -     

עודד פורר: אז העמודה תוכל גם לגייס כסף לזה

עודד פורר:  אנחנו לא צריכים לעבור דרך בנק ישראל והבנקים שאף אחד לא אוהב להיכנס אליהם

נעמה אור: אז אני רוצה רק להגיד שאנחנו האמת מדברים על כריות בטחון כדי שנוכל לגייס את הכספים ונדע שהממשלה עומדת מאחורינו בתוך ההלוואות האלה, שזה סופר חשוב, כי אנחנו לוקחים הלוואות בסיכון גבוה, ואנחנו מוכנים לעשות את זה, אנחנו רק צריכים את כריות הבטחון לטובת העניין הזה, וכמובן כסף תפעולי כדי שנוכל להמשיך ולהרחיב את הפעילות שלנו

נעמה אור:  הייחודיות ב-"Spark-IL" זה שאנחנו מצד אחד נותנים את ההלוואות לאותם עסקים קטנים, ואנחנו פלטפורמה של P2P

נעמה אור:  שמי שנותן, חוץ מהפילנתרופיים הגדולים, אנחנו יוצאים, כל עסק יוצא בסוג של "הד-סטארט"

נעמה אור:  אנחנו מגייסים את הכסף הזה מהמונים

נעמה אור:  מכל יהודי התפוצות ומישראליים, וכל אחד נותן כפי יכולתו בשביל לעזור לאותם עסקים

נעמה אור:  ב-"Spark-IL" היא בבעלות משותף גם של קבוצת "עוגן" וגם של הסוכנות, וזה פתרון אחד של הסוכנות היהודית

עודד פורר: מכאן נעבור ליהודה פיינברג מהסוכנות היהודית

עודד פורר:  בבקשה

יהודה לייב פיינברג: תודה רבה יושב-הראש

יהודה לייב פיינברג:  אני יהודה פיינברג, ראש אגף התקציבים בסוכנות היהודית, וגם אמון על הנושאים הכלכליים בתוך הסוכנות, כולל הסיוע לעסקים

יהודה לייב פיינברג:  בשגרה יש לנו כמה כלים שאנחנו נותנים לסיוע לעסקים בעיקר קטנים, קטנים עד בינוניים, ביניהם גם את "Spark-IL", שזה באמת מיזם מהמם שייסדנו יחד עם "עוגן"

יהודה לייב פיינברג:  אנחנו, וברגע שיש מצב של חירום אנחנו מייד נכנסים לפעולה ומקימים כלים

יהודה לייב פיינברג:  כלים שונים לטפל בעסקים קטנים

יהודה לייב פיינברג:  אותם סוגים של עסקים שאין להם גישה לבנקאות, אין להם גישה באמת להון, הם מאוד-מאוד פגיעים במצבים כאלה

יהודה לייב פיינברג:       זה לא רק עכשיו, גם בתקופת הקורונה אנחנו ביקרנו יחד עם "עוגן" - - -     

עודד פורר: אנחנו ביקשנו בקרן ההלוואות שנתנה הסוכנות היהודית לטובת עסקים שנפגעו במלחמה, ביקשנו לתת שם או ניקוד או עדיפות או איזושהי התייחסות עם קריטריון מיוחד לעולים חדשים

יהודה לייב פיינברג: כן

עודד פורר: ביקשנו את זה בשבוע שעבר

עודד פורר:  השאלה אם עשיתם עם זה משהו? בנושא הזה

יהודה לייב פיינברג: אז קודם כול, כול מה שאנחנו מוציאים אנחנו מוציאים בהחלט גם לעולים חדשים

יהודה לייב פיינברג:  ויש לנו כמובן את הקשר לעולים חדשים

יהודה לייב פיינברג:  אנחנו גם מסרנו למשרד העלייה והקליטה את האינפורמציה על הכלים השונים שלנו, ואנחנו בקשר איתם כדי שזה יופץ

עודד פורר: לא, לא ענית לי על השאלה

עודד פורר:  זאת אומרת, הבנתי את התשובה אבל לא ענית על השאלה

עודד פורר:  התשובה היא שלא

עודד פורר:  אנחנו ביקשנו שבקרן ההלוואות שאתם נותנים לעסקים, השוטפת עכשיו, שניתנה כתוצאה מהמלחמה, שתהיה איזושהי עדיפות או איזשהו תקציב ייעודי נוסף לטובת עסקים של עולים חדשים

עודד פורר:  הגדרה

עודד פורר:  קריטריון

עודד פורר:  הסוכנות היהודית, בטח מבחינת חלק מתפקידיה המשמעותיים, זה לגיטימי לגמרי שהדבר הזה יהיה

עודד פורר:  זאת הייתה בקשה שגם הפננו אותה בכתב אחרי הדיון הקודם, שאני מבקש לקראת הדיון הבא, כי יהיה דיון נוסף בנושא הזה, שחוזר להנהלת הסוכנות, שתעלה את הנושא הזה שוב

עודד פורר:  אנחנו נבקש לקבל על זה תשובה

יהודה לייב פיינברג: אבל, אני כן יכול להגיד שאנחנו בעצם אילמים

יהודה לייב פיינברג:  כלים שונים, כולל גם מענקים - - -     

עודד פורר: את הכלים האחרים אני מכיר

עודד פורר:  את הכלים של "עוגן" והחברות של השותפים, אני מכיר

יהודה לייב פיינברג: לא רק של "עוגן", והמענקים שאנחנו נותנים ב"עוטף לעסק"

עודד פורר: זה היה בדיון הקודם

יהודה לייב פיינברג: אוקיי

עודד פורר: כל פעם מגיע מישהו אחר

עודד פורר:  ליזה פדוטוב

אליזבתה פדוטוב: (נושאת דברים בשפה הרוסית, להלן תרגום חופשי על ידי מנהלת הוועדה – שלומית אבינח)     קוראים לי אליזבתה, הגעתי לפני שנה

אליזבתה פדוטוב:  יש לי סטודיו לקרמיקה בתל אביב וברמת גן

אליזבתה פדוטוב:  הבעיה העיקרית היא שכל האתרים לסיוע הם בעברית בלבד, וקשה למלא את הטפסים לבד למי שאינו דובר עברית, וצריך עזרה של דובר עברית שיהיה לידי

אליזבתה פדוטוב:  מיכאל לוין עוזר מאוד

אליזבתה פדוטוב:  המידע לא מגיע אלינו

יבגני סובה: אני אגיד בקצרה

יבגני סובה:  אני מקבל לא מעט פניות של אנשים שאומרים "אנחנו נפגענו כתוצאה מהמלחמה", השאלה הפשוטה היא האם אתם פניתם לרואה החשבון שלכם? פניתם למישהו שמנהל לכם את העסק? - "לא"

יבגני סובה:  אז למה לא? אם אתם מתקשים בשפה, קודם כול תפנו לבן אדם שכן שולט בשפה, כי אין רואה חשבון שלא מבין את השפה

יבגני סובה:  בסדר? בואו נתחיל מזה

יבגני סובה:  רואה חשבון צריך לדעת את כל הדברים האלה

יבגני סובה:  עכשיו, בניגוד לקורונה, ואני אגיד פה, אני לא סנגור של הממשלה, יש לי הרבה ביקורת כלפי הממשלה, אבל בניגוד לקורונה, אכן כן יש סיוע גם לעסקים שנפתחו בחודשים האחרונים, לא רק אלה שנפתחו לפני שנה

יבגני סובה:  אז בקורונה אנחנו פספסנו את זה כי בקורונה הייתה בעיה של עסק שהוא נפתח לפני פחות משנה ולכן הוא נפל בין הכיסאות

יבגני סובה:       היום המצב הוא לא ככה

יבגני סובה:  היום המצב הוא שונה

יבגני סובה:  גם עסק שנפתח בחודשים האחרונים עדיין יכול לדווח לפי המע"מ שלו שהוא משלם או על בסיס חודשי או על בסיס דו-חודשי ולקבל את הסיוע הזה

יבגני סובה:  זה נכון, זה כסף קטן, אבל זה כסף שלפחות יסייע

יבגני סובה:  זה כמה אלפי שקלים בהתאם לגובה של הרווחים של העסק הפטור או מורשה וכולי

יבגני סובה:  עד 300,000 שקלים

יבגני סובה:  אני אומר את זה בכוונה כי אנשים פשוט, יש לי תחושה שאנשים לא - - -     

עודד פורר: לא, זה גם תלוי איפה העסק

יבגני סובה: לא, יש פגיעה ישירה, זה דבר אחד

יבגני סובה:  יש פגיעה, מה שנקרא - - -     

עודד פורר: לא, פגיעה עקיפה זה תלוי איפה העסק

יבגני סובה: אז יפה, בפגיעה העקיפה, אם בן אדם נפגע כתוצאה מירידה במחזור בגלל מהמלחמה הוא יכול להוכיח את זה דרך החשבון שלו

יבגני סובה:  ולכן חשוב מאוד, חברים, חשוב מאוד לדרוש מרואה החשבון

יבגני סובה:  זה המקצוע שלו, זה התפקיד שלהם, לעשות את זה בתקופה כל כך קשה

נעמה אור: נכון, אבל אתה יודע שהעוסקים הפטורים, המקסימום שהם יכולים לקבל זה 4,000 שקלים

נעמה אור:  זה המקסימום

נעמה אור:  אז עוסק פטור מתקשר אליי ואומר לי "מה אני אעשה עם זה? אני אפילו לא יכול ללכת עם זה למכולת יותר מחודש"

עודד פורר: לא, זה ברור, אבל בתוך כל הבעיות לא תמיד יש את כל הפתרונות

עודד פורר:  הדבר הראשון הוא לדעת מה מגיע

עודד פורר:  יש כאלה שאפילו את ה-4,000 שקלים לא יודעים

יבגני סובה: נכון

עודד פורר: אז אם יש מישהו שמגיע לו 4,000 שקלים, שייקח את 4,000 השקלים

עודד פורר:  הסיפור המרכזי, בעיניי, שנוגע לגבי עולים – הוא המימון ומימון הביניים

עודד פורר:  שם הם נתקלים בקשיים הכי גדולים ושם הם גם בנחיתות הכי גדולה

עודד פורר:  כי בסוף, בסיוע הם כמו כולם

יבגני סובה: באיזו עיר את גרה? בתל אביב

יבגני סובה:  תודה

עודד פורר: תודה

עודד פורר:  במשפט, אירוס

אירוס הומינר: אני רק אגיד משפט בהקשר הזה

אירוס הומינר:  חשוב לי לציין ששבוע שעבר וגם השבוע אנחנו מוציאים סמס לכל העולים, שכל מי שמעוניין לקבל סיוע בשפות על ידי רואי חשבון, כלכלנים, יועצים עסקיים, יכול להסתייע על ידנו ללא מימון

עודד פורר: חשוב מאוד

קריאה: הם לא קיבלו

עודד פורר: הם מוציאים בגלל זה סמס לעולים, שידעו שזה קיים

אירוס הומינר: קונסטנטין שוויביש, ואחריו רפאל שמריהו

אירוס הומינר:  אני מבקש לדבר בקצרה כי אנחנו צריכים לסיים את הדיון

קונסטנטין שוויביש: תודה רבה

קונסטנטין שוויביש:  שמי קונסטנטין שוויביש, אני מנכ"ל רשת "איגום" – איגוד מורים עולים

קונסטנטין שוויביש:  אנחנו קיימים 31 שנה, ואנחנו מעסיקים היום 350 עובדים, רובם עולים וחלקם עולים חדשים

קונסטנטין שוויביש:  מ-1991 עלו ארצה כ-80,000, אפילו יותר, מורים עולים

קונסטנטין שוויביש:  מתוכם הועסקו במשרד החינוך כ-10,000

קונסטנטין שוויביש:  כל היתר לא עוסקים בתחום

קונסטנטין שוויביש:  אבל מספר רב של עולות חדשות פתחו גני ילדים

קונסטנטין שוויביש:  גני ילדים ומעונות, וזה עסק מאוד רוסי

קונסטנטין שוויביש:  והענף היחיד שנסגר על ידי ממשלה זה ענף החינוך

קונסטנטין שוויביש:  כלומר, הממשלה באה ואמרה "עד גיל 6 אין לימודים"

קונסטנטין שוויביש:  כלומר, אנחנו לא נפגענו רק מכיוון שאין לקוחות אלא מכיוון שהממשלה סגרה אותנו

קונסטנטין שוויביש:       בתור פיצויים לא קיבלנו שום דבר

קונסטנטין שוויביש:  כלומר, יש את אותן תוכניות שחבר הכנסת סובה דיבר עליהן, אבל זה טיפה בים

קונסטנטין שוויביש:  אני רוצה להזכיר שכשהייתה קורונה יושב-ראש ועדת כספים, אמנם זמני אבל פעיל מאוד, חבר הכנסת עודד פורר הגיע להסכמה עם משרד החינוך ומשרד האוצר על סבסוד מיוחד למעונות וגני ילדים

קונסטנטין שוויביש:  וזה היה עבור כל ילד

קונסטנטין שוויביש:  ולא צריך להמציא דברים חדשים כאשר ישנם מנגנונים שיודעים לפעול

קונסטנטין שוויביש:  אבל הממשלה הזאת, משום מה, לא יודעת

עודד פורר: זה משהו שצריך להעלות אותו בוועדת כספים, לא פה

קונסטנטין שוויביש: העלו את זה בכל הוועדות

קונסטנטין שוויביש:  אני חושב שרק בוועדת התיירות זה לא עלה, אבל ביתר הוועדות כבר דיברו על זה

עודד פורר: טוב, תודה

קונסטנטין שוויביש: ועוד דבר אחד שרציתי להגיד הוא שאת חלק מהעובדים שלחנו לחל"ת (חופשה ללא תשלום), אבל עולים חדשים שאנחנו מעסיקים זה יותר מחמישים עובדות, והן לא זכאיות לחל"ת

קונסטנטין שוויביש:  ולכן, אנחנו לא יכולים לשלם - - -     

עודד פורר: למה הן לא זכאיות לחל"ת?     

קונסטנטין שוויביש: כי אין להם 6-8 חודשים של ותק

עודד פורר: אין להן מספיק ותק

קונסטנטין שוויביש: הן עלו והגיעו ישירות למלחמה

עודד פורר: תעביר לי כתוב את שתי הסוגיות האלה, אני אפנה בזה ליושב-ראש ועדת כספים

קונסטנטין שוויביש: בסדר גמור

עודד פורר: תודה

עודד פורר:  רפאל שמריהו

רפאל שמריהו: שלום

רפאל שמריהו:  אני רפאל שמריהו, ויש לי קהילת סטארט-אפיסטים, היי-טקיסטים, פה בארץ, עולים חדשים, כמעט 2,000 אנשים

רפאל שמריהו:  זה "דיירקט", עם קשר "אין-דיירקט" זה כמעט 10,000 אנשים בערך

רפאל שמריהו:  אני אשמח לדבר באנגלית

רפאל שמריהו:      (נושא דברים בשפה האנגלית, להלן תרגום חופשי)     אז אנחנו בקשר צמוד איתם, כאשר העמיתים שלנו כבר אמרו לסופיה, אנה ואחרים, שיש לי בעיה שיטתית בקבלת מידע חיוני, עדכונים, פיצויים וכולי עבור כל עולה חדש כשזה נוגע לעבודה, כשזה נוגע לקבלת עדכונים, כשזה נוגע להקמת עסק

רפאל שמריהו:  אני אשמח להדגיש כמה מהם כשאני פה

רפאל שמריהו:  הדבר הראשון הוא, אגיד סוג של גל של אנשים שלא יכולים לקבל כסף לפתיחת עסק קטן

רפאל שמריהו:  דיברנו על הלוואות, נכון? דיברנו על היבטים שונים של פתיחת עסק כאן, שזה נהדר, אבל מה עם אנשים שכן יש להם כסף אבל הם לא יכולים לשים אותו בחשבון שלו כדי להקים את העסק?      (חוזר לשפה העברית)     אז עולים חדשים שהגיעו למדינה, הם לא יכולים לפתוח פה עסק

רפאל שמריהו:  יש לכם 20,000 דולר, סתם דוגמא, והם לא יכולים לשים בחשבון הבנק שלהם ולפתוח עסק פה

רפאל שמריהו:  זה סתם

עודד פורר: כן, זאת הבעיה שאנחנו מכירים

רפאל שמריהו: זו בעיה גדולה

עודד פורר: כבר עלה כמה פעמים

רפאל שמריהו: אתה יודע מה הם עושים? הם נוסעים לקפריסין

רפאל שמריהו:  זה בסדר? אני לא חושב

רפאל שמריהו:  אני גר פה, אני משלם מיסים

עודד פורר: זה לא בסדר

עודד פורר:  זה מאוד לא בסדר

עודד פורר:  זה בדיוק הטענות שלנו לבנק ישראל

רפאל שמריהו: כן, אז זו הבעיה הראשונה וזו בעיה שיטתית

רפאל שמריהו:  זה לא רק מקרה אחד ששמעתי עליו, אוקיי? הדבר השני, כמו שדניאל לוין אמר, הוא שאין מקום אחד שכולם יכולים להיכנס אליו ולקרוא ולדעת מה קורה

רפאל שמריהו:  מה קורה עם משרדי הממשלה, מה קורה עם חדשות על הכול

עודד פורר: עדכונים

עודד פורר:  ברור, ברור

רפאל שמריהו: אין

רפאל שמריהו:  ואנחנו יודעים שבערך חצי מיליון אנשים לא כל כך טובים בעברית

רפאל שמריהו:  זה לא הרבה כסף

רפאל שמריהו:  זה לא הרבה כסף לעשות את העדכון באתר, נכון? אנחנו לא יודעים מה פה הבעיה ואיך אנחנו יכולים לעזור בזה

עודד פורר: תודה

רפאל שמריהו: וסליחה, הדבר האחרון הוא שיש דוגמא ספציפית שאני רוצה להגיד גם

רפאל שמריהו:  וגם שמעתי משותפי, דוד פלג

רפאל שמריהו:  אז יש לנו עולה חדש, ויש לו עסק של שליחת ארוחות מוכנות

רפאל שמריהו:      (נושא דברים בשפה האנגלית, להלן תרגום חופשי)     שליחת ארוחות מוכנות עבור החיילים שלנו

רפאל שמריהו:  היום במלחמה, 8,000 חבילות ארוזות של אוכל מוכן לשליחה, באופן יומי

רפאל שמריהו:  בסדר? אז את תעודת הכשרות - - -     

דוד פתל: זה לא לכשרות, זה תעודה ממשרד הבריאות

דוד פתל:  זה משהו שלוקח חודשיים, והוא לא יכול לעשות את זה

דוד פתל:  אנחנו במלחמה, ואם אתם יכולים לעזור לו לעשות את זה

עודד פורר: איפה הוא מייצר?     

דוד פתל: הוא מחולון, ממה שאני יודע

דוד פתל:  והוא יכול לעשות כמעט 300,000 כל חודש

דוד פתל:  זה משהו הכי חשוב עכשיו, כשאנחנו במלחמה, לחיילים שלנו

דוד פתל:  ואם אנחנו יכולים לעזור ולעשות את זה בכמה ימים

עודד פורר: תפנו אחרי זה ליועץ שלי, מארק

עודד פורר:  אני אראה מה אנחנו יכולים לעשות

דוד פתל: אני יכול לתת - - -     

עודד פורר: לא עכשיו, לא לדיון הזה

עודד פורר:  תודה

עודד פורר:  בבקשה, אלכסנדר

אלכסנדר וודובוז: תודה רבה

אלכסנדר וודובוז:  שמי אלכסנדר וודובוז, אני מנכ"ל בחברת ייעוץ פיננסי

אלכסנדר וודובוז:  בשנתיים האחרונות ליווינו מעל אלף לקוחות אישית בנושאים שדובר כאן, וגם הלקוחות שלי יושבים סביב השולחן

אלכסנדר וודובוז:  נושאים שהם עניינים בנקאיים – פתיחת חשבונות, העברת כספים – זה נושא מספר אחד

אלכסנדר וודובוז:  מה הבעיה? ואני אומר את זה מאוד-מאוד מדויק כי בעברי הייתי מנהל סיכוני אשראי בבנק "הפועלים" ואני מכיר את זה – אין מדיניות אחידה בבנקים

אלכסנדר וודובוז:  וזו בחירה של הבנקים

אלכסנדר וודובוז:  יש בנקים שמקבלים, יש בנקים שלא מקבלים, יש בנקים שנותנים חלקית, ויש כאלה שבכלל לא, ויש כאלה שאסרו כספים והם מוקפאים כבר שנתיים

אלכסנדר וודובוז:       איפה הבעיה? צריכה להיות הנחיה, לא המלצה של בנק ישראל

אלכסנדר וודובוז:  היו המלצות – הנחיה חד-משמעית מתי לקבל ומתי לא לקבל, איזה מסמכים לדרוש, אם זה משוויץ, אם זה מקפריסין, אם זה מרוסיה

אלכסנדר וודובוז:  זה דבר אחד

אלכסנדר וודובוז:  הדבר השני הוא כספים מאוקראינה

אלכסנדר וודובוז:  דובר פה על אוקראינה

אלכסנדר וודובוז:  הבעיה היא לא בארץ, הבעיה היא באוקראינה

אלכסנדר וודובוז:  אם הממשלה יכולה לדבר עם הממשלה באוקראינה

אלכסנדר וודובוז:  הממשלה באוקראינה, בגלל המלחמה שם, לא מסכימים להוציא מטבע חוץ

אלכסנדר וודובוז:  ויש הרבה אנשים פחות אמידים שמגיעים מאוקראינה ואין להם כלום, אין דרך לעזור

עודד פורר: טוב, זה דיון אחר

אלכסנדר וודובוז: זה דיון אחר אבל זה בין-ממשלתי

אלכסנדר וודובוז:  הדבר האחרון הוא, גם דובר פה על עניין שפתי

אלכסנדר וודובוז:  אני הקמתי פעילות, דיברתי עם בנקים – אנשי עסקים צריכים להעביר כספים

אלכסנדר וודובוז:  ואין אפליקציה באנגלית וברוסית ובצרפתית, אין אפליקציה בנקאית ברוסית

אלכסנדר וודובוז:  לא קיים

אלכסנדר וודובוז:  באנגלית יש רק לבנק "לאומי" לאחרונה

אלכסנדר וודובוז:  בנקים, חברות כרטיסי אשראי

עודד פורר: ברור, ברור, ברור

אלכסנדר וודובוז: תנחו אותם

אלכסנדר וודובוז:  בנק ישראל, תנחו אותם לעשות את זה

עודד פורר: ברור

עודד פורר:  ילינה, בבקשה

ילינה מנגטדיאך: (נושאת דברים בשפה האנגלית, להלן תרגום חופשי)     שלום, תודה רבה על ההזמנה

ילינה מנגטדיאך:  אני תלמידת משפטים בינלאומית, עליתי לישראל לפני כשנה

ילינה מנגטדיאך:  וכמובן, אני לא אחזור על מה שדוברים קודמים דיברו לגבי הבעיות שאנחנו נחשפים אליהן כעולים חדשים שמגיעים לכאן

ילינה מנגטדיאך:       ההצהרה שלי תהיה יותר ממוקדת בעלייה האחרונה שהגיע מרוסיה ואוקראינה, אנשים עם רוח יזמית, אנשים עם ידע, אנשים עם טכנולוגיה, אנשים עם מוטיבציה גבוהה להביא ולהמשיך לפתח כאן

ילינה מנגטדיאך:  הם מצאו את עצמם במצב של לעבור מבעיה לבעיה בנסיבות הנוכחיות

ילינה מנגטדיאך:  וההצעות שכולנו מדברים עליהן כאן לפתירת הבעיות, וההצעות העיקריות שיכולות לעלות, כמובן שזו דרישה גדולה להקים מוסד מאורגן בעל מומחיות, כמו שדובריי הקודמים אמרו

ילינה מנגטדיאך:       אבל מעבר לזה, צריכה להיות שקיפות, דרך קלה ונגישה לקבלת מידע בכל השפות, ויותר מזה, צריכה להיות נגישות ישירה למשאבים פיננסיים תומכים

ילינה מנגטדיאך:  כמו קרן חירום, שקיימת ברוב המדינות, שיכולה להיות בשימוש בנסיבות הנוכחיות

ילינה מנגטדיאך:  זו הנקודה העיקרית, זו רק לחזק ולהדגיש את ההצהרות וההצעות הקודמות, ואנחנו יכולים לדבר על זה בפירוט אחרי הדיון

ילינה מנגטדיאך:  תודה

עודד פורר: תודה

עודד פורר:  איגור שלינסקי

איגור שלנסקי: (נושא דברים בשפה האנגלית, להלן תרגום חופשי)     שלום לכולם

איגור שלנסקי:  החברה שלי היא לא חברה ישראלית, היא חברה אמריקאית, אז אני לא אטריד אתכם לגבי הבעיות של חברות ישראליות ועסקים קטנים

איגור שלנסקי:  פתחתי אותה לפני כמה שנים, לפני המעבר לישראל

איגור שלנסקי:  אני עובד הרבה עם עלייה, שיש להם חברות בכל רחבי העולם, אבל כולם מסתכלים קדימה לעבר משקיעים, שווקים

איגור שלנסקי:  ולכן, ההצעה שלי, ויש לי שתיים בשבילכם ברמת המיקרו

איגור שלנסקי:  הראשונה היא, במלחמה הזאת עכשיו יש הרבה אנשים בארצות הברית ובאירופה, קרנות של אנשים יהודיים שמוכנים להשקיע

איגור שלנסקי:  אם נוכל לארגן עם "Ventura Capital", עם חברות אחרות, סוג של תנועה להבאת האנשים האלה, העברת הכספים שלהם לישראל

איגור שלנסקי:  זה יעזור לכל העסקים כאן, לרוב העסקים כאן

איגור שלנסקי:  וההצעה השנייה היא הסתכלות החוצה

איגור שלנסקי:  אנחנו צריכים ליצור "made in Israel" או משהו כמו "it's done in Israel" – חברות ישראליות, מוצרים ישראליים, שירות ישראלי הם פופולריים בעולם

איגור שלנסקי:  אנחנו צריכים לתמוך באנשים שהולכים לתערוכות ומיצגים ודברים כאלה

איגור שלנסקי:  תודה

עודד פורר: כן, תודה

עודד פורר:  תודה רבה

עודד פורר:  אני רוצה לסכם את הדיון

עודד פורר:  אירוס, את רוצה להגיד משהו לפני הסיכום? לא

עודד פורר:  אם כן, אני רוצה לסכם את הדיון

עודד פורר:  דבר אחד, זה ניכר לחלוטין שהנושא הזה פשוט לא מטופל

עודד פורר:  הוא לא מטופל, הוא מטופל במינימום הנדרש, וגם הוא אפילו לא עומד ברף

עודד פורר:  ראשית, אני אומר את זה למשרד העלייה והקליטה, יש את הנושא של המידע

עודד פורר:  הנגשת המידע זה נושא שאנחנו עוסקים בו כל הזמן, החל מתרגומים ועד לדברים אחרים, לא מספיק נגיש

עודד פורר:  בסוף, המבחן של הנגשת המידע הוא האם הם מצליחים

עודד פורר:  הם, הם המבחן, לא אני

עודד פורר:  אני לא יודע אם המונגש או לא

עודד פורר:  בסוף, אם העולה לא יודע להגיד לפרטים האלה, המידע, מבחינתנו, לא מונגש

עודד פורר:  וזה בעיקר המידע הפיננסי

עודד פורר:  עכשיו, זו אחריות שלכם

עודד פורר:  זו אחריות שלכם גם מול הגופים האחרים

עודד פורר:  אני אומר את זה חד וחלק, ואנחנו נעשה על זה גם מעקב

עודד פורר:      הדבר השני שחסר בכלים שנותן האגף ליזמות זה נושא הסבסודים לתצוגות וחשיפה ואירועי "נטוורקינג"

עודד פורר:  יש אירועים כאלה, שאני אשווה את זה אולי לכוח אדם – לירידי תעסוקה

עודד פורר:  זה כמו יריד תעסוקה רק בהיבט הזה של עסקים

עודד פורר:  צריך לעשות אירועי חשיפה שהמשרד אפילו יוזם, עם עסקים שונים של עולים מול רשויות מקומיות, בעלי עסקים, שיכירו

עודד פורר:  שידעו מה קיים

עודד פורר:  ולדאוג שיגיעו נציגים של חברות שונות מהתחומים לפי מי שיציג שם

עודד פורר:  אירוע החשיפה וה"נטוורקינג" האלה הם מאוד קריטיים

עודד פורר:  זה אחד החסמים שיש לעולה במדינת ישראל

עודד פורר:  יש תמיד את המבחן של תוך כמה שיחות טלפון אתה מגיע למנכ"ל או ליושב-ראש חברה, אז בישראל אם יש לך את המקורות שלך ולמדת פה וגרת פה, והיית פה בגן ילדים ועשית פה צבא, ההוא ואז ההוא ואז ההוא, ואז הגעת

עודד פורר:  מי שנחת פה לפני שנה או שנתיים, אין לו את זה

עודד פורר:  זה ה"נטוורקינג"

עודד פורר:  וזו אחריות שלכם

עודד פורר:  ואני מצפה ממשרד העלייה והקליטה ליצור את הדברים האלה

עודד פורר:  מעבר לכלים האחרים הסטנדרטיים, שהם טובים, אבל הם לא מספיקים

עודד פורר:       ההיבט של העברת כספים, ואני אומר את זה לבנק ישראל, אנחנו קיימנו על זה כמה וכמה דיונים פה ואני מרגיש שהלכנו אחורה

עודד פורר:  אנחנו נצטרך לחזור עוד פעם

עודד פורר:  אנחנו נתחיל עוד פעם להיפגש

עודד פורר:  כבר היינו עם הצוותים וישבנו, ישבנו עם כל החבר'ה בבנק ישראל ועם המפקח על הבנקים וכולי, וכן והייתה נכונות, והם עשו וובינר

עודד פורר:  כל הדברים האלה נעשו אחרי שלושה-ארבעה דיונים שלחצנו

עודד פורר:  כנראה שאנחנו צריכים לחזור לזה עוד פעם

עודד פורר:  ואנחנו נחזור לזה כי זה פשוט לא מקובל

עודד פורר:  פשוט לא מקובל

עודד פורר:  והממשלה לא יכולה להתנער מזה

עודד פורר:  אי אפשר להשאיר את זה רק לשיקול דעת הבנקים

עודד פורר:  הדבר האחרון זה נושא קרן ההלוואות

עודד פורר:  מבחינתי, זה אחד הנושאים החשובים והקריטיים שחייבים לייצר אותו מחדש

עודד פורר:  אמרתי את זה גם לשר אתמול בשיחה, ואני אומר את זה גם לך

עודד פורר:  תעבירו את זה בבקשה למנכ"ל בהיבט הזה

עודד פורר:  אני לא יודע מה עלה פה בשיחה עם החשב הכללי

עודד פורר:  אני אבקש לקבל על זה גם איזשהו עדכון

עודד פורר:  אם זה נכון שהמנכ"ל אמר שאתם לא מעוניינים

עודד פורר:  זאת אמירה, אבל לא נשמעת לי הגיונית

עודד פורר:      אני מציע, לאור מה ששמענו כאן מהעמותות השונות הנוגעות בדבר, שתלכו על מודל של רשת בטחון לגופים חוץ-בנקאיים שנותנים

עודד פורר:  ירצו הבנקים להתמודד? יכולים גם להתמודד

עודד פורר:  אבל זה לא, לא לעשות את זה רק לבנקים

עודד פורר:  ואז הפילנתרופיה שנותנת כל כך הרבה במובן הזה, יחד עם המדינה – המדינה תיתן את רשת הביטחון, יהיה לנו את הפילנתרופיה, ובא לציון גואל

עודד פורר:  אין דרך אחרת, חייבים לפתוח את החסמים האלה

עודד פורר:  אנחנו נעשה על הנקודות האלה שהעליתי פה ישיבת מעקב בעוד שבועיים

עודד פורר:  זימון יצא בצורה מסודרת

עודד פורר:  תודה רבה, הישיבה נעולה